Padah Pakaikan Subang Jenis Skru, Ibu Trauma Cuping Telinga Anak Kena Belah

“Cantik subang ni, nak bagi pakai dekat adik la…”
Kebanyakan ibu bapa yang mempunyai anak perempuan pasti akan memakaikan anting-anting atau subang pada anak mereka sejak kecil lagi. Bukan sahaja untuk kelihatan cantik, tetapi ibu bapa juga perlu meneliti tahap keselamatan aksesori tersebut dari segi bentuk dan jenis bahan yang digunakan untuk membuat aksesori itu.Walaupun banyak yang nampak cantik, tetapi tidak semestinya ia sesuai dengan telinga anak kita.

Menerusi perkongsian Eyra Shira di Facebook, dia meluahkan kekesalannya kerana telah memakaikan subang kepada anaknya tetapi akhirnya lain yang terjadi. Ikuti perkongsiannya di bawah ini.
“NAK ANAK CANTIK INILAH MAKANNYA…”

Pengajaran buat diri sendiri, nak anak cantik ni la makan nya. Beli yang jenis biasa hilang sebelah, beli jenis bulat pon hilang sebelah, ni subang kali ke empat, kali ke empat beli jenis skru.

Memang tak hilang tapi boleh masuk dalam cuping telinga, semua klinik taknak buat sebab naura masih kecik. Last-last hantar hospital, kena belah sikit cuping telinga naura kena ikat sebab naura meronta, menangis sampai hilang suara.

Doktor suruh ibu pegang kaki naura pon ibu jadi lemah bila dengar adik menangis kejat, maafkan ibu dik, lepas ni tak payah pakai langsung, ibu jadi seram.
*Jadi, hati-hati semasa membuat pemilihan pemakaian aksesori ya supaya tidak jadi seperti situasi di atas. Sakit tu!
Sumber: Eyra Shira


Bila Anak Makin ‘Clingy’ Masa PKP, Ini 5 Perkara Mereka Mungkin Nak Beritahu Kita

Ketika artikel ini ditulis, dah hampir 3 bulan anak-anak kita tak bersekolah.
Dari cuti sekolah yang dilanjutkan tempoh hari sehinggalah hari ini, ramai ibu bapa nampaknya makin resah dan gelisah apabila anak-anak bercuti terlalu lama.

Tapi perasan tak, walaupun ibu ayah dah luangkan begitu banyak masa bersama anak-anak di rumah, mereka tetap dahagakan perhatian.
Bahkan, ramai ibu bapa yang mengadu anak-anak mereka dah makin clingy. Ya, asyik nak melekat dan ikuuuuut je ke mana kita pergi!

Tapi sebelum ibu ayah bertambah stres dan tension, jom cuba fahami dulu kenapa emosi anak-anak jadi macam ni dan bagaimana nak mengatasinya, menurut kata pakar.

Bila Anak Makin Clingy Masa PKP, Ini 5 Perkara Mereka Mungkin Nak Beritahu Kita
Clingy atau clinginess adalah satu perbuatan di mana anak-anak sukar untuk berjauhan dengan ibu bapa.
Dalam bahasa pasarnya, kiranya diorang ni asyik nak ‘memerap’ dan ‘ikut bontot kita’ ajelah walaupun sekadar nak pergi dapur dan tandas.
Mereka mungkin menangis kalau tak nampak muka kita ni walaupun kita bukannya buat apa-apa dengan mereka. Tapi selalunya lebih kepada merengek. Dan kalau anak-anak ni menangis pun, mereka menangis buat masa yang sekejap saja.
Dalam kes yang lebih teruk sampai tantrum atau sukar ditenangkan, barulah pakar melabelkannya sebagai separation anxiety.
Jika ini berlaku, mungkin ada beberapa perkara yang mereka cuba beritahu.

1. Mama, Apa Yang Berlaku?
Menurut Steven Meyers, Profesor Psikologi dari Roosevelt University di Illinois menerusi HuffingtonPost, salah satu alasan utama mengapa anak-anak jadi clingy dan asyik melekat dengan ibu atau ayah adalah kerana mereka sedang melalui satu fasa baru atas perubahan yang berlaku.
Dalam tempoh ini, anak-anak sedang berusaha semahunya untuk berasa selamat dan selesa.
Ianya merupakan respon semulajadi terhadap sebarang ancaman atau perubahan rutin yang mereka lalui, dan pandemik COVID-19 ini adalah salah satu pencetus yang menyebabkan mereka boleh berkelakuan demikian.
Foto Kredit: Irish Times.com
2. Mama, Saya Keliru!
Clinginess ini sebenarnya perkara biasa dan menjadi salah satu fasa perkembangan bagi anak kecil seperti bayi, anak kecil atau anak di tahap prasekolah.
Namun dalam tempoh pandemik ini, kanak-kanak yang lebih besar juga mungkin mengalami respon ini di bawah tekanan akut.
Malah, anak yang dah berusia 9 tahun pun mungkin ada yang tak mahu tidur di bilik sendiri, tak mahu bermain sendiri, dan bertindak menjadi ‘bayang-bayang’ yang asyik mengekori ibu ayah ke mana saja dalam rumah.

3. Mama, Saya Sedih…
Ahli psikiatri, Elisabeth Kübler-Ross berpendapat bahawa rasa sedih yang dirasai oleh kanak-kanak juga boleh dilihat sebagai tantrum atau marah.
Jelas beliau menerusi The Conversation, ia boleh ditunjukkan melalui rasa kecewa dan gelisah. Mereka akan mengekspresikan rasa sedih dengan cara teesendiri kerana tak dapat berjumpa rakan dan guru, serta berasa hilang kawalan akibat pandemik ini.
Dalam tempoh ini juga, anak-anak akan menjadi lebih clingy, memulakan tabiat tertentu seperti menghisap jari, kencing malam, temper tantrum, atau sukar memberi perhatian.
Semua ini secara tidak langsung adalah ekspresi kesedihan mereka terhadap perubahan rutin yang berlaku.
Foto Kredit: 123rf.com
4. Mama, Saya Stres!
Sesetengah keluarga akan berhadapan dengan cabaran tertentu kerana ada yang perlu keluar bekerja, work from home, atau berjauhan dari keluarga.
Bukan orang dewasa saja yang perlu menyesuaikan diri dengan perubahan, malah anak-anak kecil pun turut sama terkesan.
Kanak-kanak yang tertekan dan sukar menerima perubahan yang berlaku juga boleh mengalami depresi.
Mereka mungkin menjadi pendiam, tak mahu bermain, dan tidak berminat untuk membuat apa-apa di rumah bersama keluarga.
Foto Kredit: momtastic.com
5. Mama, Saya Rasa Tak Sihat
Tahukah ibu ayah, tanda depresi juga boleh terlihat melalui simptom fizikal seperti sakit perut, sakit kepala dan keletihan pada kanak-kanak.
Mereka mungkin tidak tahu meluahkan apa yang dirasai lalu merengek dan menangis.

Jadi, Apa Yang Boleh Ibu Ayah Lakukan?
Menurut Katie Lear seorang kaunselor menerusi Moms.com dan Jennifer Keluskar, PhD menerusi Stony Brook Medicine, ada beberapa cara yang boleh membantu kanak-kanak mengatasi clinginess ini antaranya:

Meluangkan masa one-on-one dengan anak : Walaupun ibu ayah sentiasa berada di rumah dengan anak, namun mungkin kita tak berkesempatan meluangkan masa dengan setiap seorang daripada mereka. Masa one-on-one dengan setiap anak ini penting kerana ia membantu memulihkan connection melalui komunikasi langsung tanpa sebarang gangguan. Anak akan berasa lebih relaks dan mampu mengurangkan rasa gelisah dan kecewa melalui sesi ini walaupun hanya 10 minit bersama ibu atau ayah!
Beritahu anak sebelum meninggalkan mereka : Jangan sesekali tinggalkan anak ketika mereka ‘leka’ sebab tak nak mereka menangis. Sebabnya perbuatan ini boleh menyebabkan mereka ‘trauma’ dan makin takut ditinggalkan.
Jangan tunjukkan rasa risau depan anak : Walaupun kita tahu anak mungkin akan menangis apabila ditinggalkan sekejap, cuba bertenang dan tarik nafas supaya kita tak menunjukkan reaksi risau atau marah-marah. Ini kerana, anak-anak biasanya boleh ‘menghidu’ rasa stres ibu ayah dan seterusnya menyebabkan mereka pun stres!
Libatkan anak dengan kerja rumah : Ia dapat mengisi masa lapang, meningkatkan skil dan memberi sense of control kepada anak.
Menetapkan rutin harian : Cuba tetapkan waktu bangun dan tidur yang sama, waktu snek dan makan yang tetap dan aktiviti yang boleh dilakukan bersama supaya anak-anak berasa lebih independent dan mampu menguruskan masa dalam tempoh kuarantin.
Gunakan imaginasi dan kreativiti : Ibu ayah juga digalakkan untuk menggunakan kreativiti dan imaginasi agar dapat membantu anak-anak melakukan aktiviti yang menarik bersama.

Foto Kredit: goodhousekeeping.com
Fahami Bahawa Emosi Anak Terjejas Ketika PKP
Tak dinafikan lagi, kebanyakan ibu ayah sedang berhadapan dengan pelbagai ujian untuk menghadapi karenah anak-anak di musim PKP ini.
Namun ingatlah bahawa anda bukanlah keseorangan dan anak-anak kita sebenarnya amat memerlukan sokongan dan perhatian dalam tempoh ini.
Jadi, cubalah praktikkan langkah yang disyorkan oleh pakar dan yang paling penting – Jangan stres sekali tau!


‘Emosi Ayah Pengaruh Cara Anak Pilih Kawan’ – Ini 6 Langkah Untuk Ayah Kekal Tenang

Pernah tahu tak anak-anak sebenarnya lebih terpengaruh dengan emosi bapa berbanding ibu mereka? Sebab tu si bapa merupakan tulang belakang dan orang terpenting dalam keluarga. Oleh itu, emosi bapa boleh mempengaruhi cara anak-anak membuat pilihan dalam hidup mereka contohnya memilih kawan. Jadi, pakar terapi ini kongsi cara untuk si bapa mengisi emosi mereka supaya kekal tenang ketika bersama anak-anak.
AYAH PENGARUHI CARA ANAK PILIH KAWAN

Ada banyak kajian mengatakan bahawa: Keakraban antara anak dan ayah akan mempengaruhi KEGEMBIRAAN, KEPUASAN HIDUP & KESIHATAN PSIKOLOGI anak-anak. Dan pengaruh ini, bukan hanya semasa usia anak itu kecil. Tapi, SEHINGGA DEWASA! Kawan-kawan yang anak pilih juga akan bergantung kepada bagaimana rasa anak terhadap ayahnya.
Jika ayah rapat dan sentiasa menyokong anak secara positif, anak akan cenderung memilih rakan-rakan yang baik. Jika ayah gagal untuk rapat dengan anak, dan mempunyai hubungan yang hanya berbentuk ARAHAN, DISIPLIN anak akan cenderung untuk menjauhkan diri dan terganggu dalam membuat keputusan untuk memilih rakan yang positif. Maka, anak CENDERUNG MEMILIH RAKAN YANG SALAH.

REFILL CAWAN EMOSI

Ayah-ayah sekalian.. Memang sukar untuk memahami anak-anak dan memenuhi keperluan emosi mereka. TAPI. Ada satu cara yang ayah-ayah boleh buat. REFILL CAWAN EMOSI AYAH SELALU. Kenapa sebab bila emosi ayah berada dalam keadaan yang baik, ayah akan lebih tenang bila bersama dengan anak.
1.BUAT LEISURE AYAH

Kalau ayah suka main game, luangkan masa dalam 30 minit sehari untuk main game. Kalau ayah suka tanam pokok, luangkan masa untuk tanam pokok.
2.RAJIN BERBINCANG DENGAN MAK

Ayah kena bagi mak tahu ayah rasa apa. Ayah penat. Ayah rasa perlu keluar sebentar untuk tenang. Bincang. Beritahu mak tu. Supaya mak tu tak bersangka-sangka dan membebel tak tentu hala. Beritahu. Tak nak beritahu guna mulut, guna handphone “Yang, abang kene refill cawan emosi jap. Nanti abang balik, abang baca bedtime story untuk anak ye, yang”. Mak tu faham je…
3.TULIS PRIORITI HIDUP AYAH

Apa yang ayah nak sebenarnya? Apa yang ayah mahu dari anak ayah sebenarnya? Tulis. Bila ayah tulis, ayah jelas. Bila ayah jelas, ayah akan lebih tenang bila anak buat perangai. Sebab ayah tahu apa yang ayah nak dalam hidup ni.
4.LUANGKAN MASA BELAJAR TENTANG PERKEMBANGAN ANAK

Baca buku ke, pergi kursus ke, dengar video ke. Sebab. Bila ayah faham betul-betul tentang perkembangan anak, ayah akan OK bila anak buat perangai. Sebab ayah tahu tu tahap perkembangan dia.
5.PELUK ANAK DENGAN KASIH SAYANG

Tak payah cakap apa-apa. Balik kerja, terus peluk. Bila anak bercerita dan ayah kelelahan, ayah dengar je. Peluk je. Pegang tangan anak, bahu anak. Dan ingat masa kali pertama ayah azankan anak tu. Ingat yang dialah yang bawa nama ayah. Ingat yang ayahlah pengaruh terbesar dia dalam rumah tu.
Minta MAK urut bahu bila anak-anak dah tidur. Bahagian otot bahu dan belakang badan adalah otot yang paling tinggi risiko penat dan stress. Bila otot bahu dan belakang badan stress, ayah akan rasa sangat letih. Kalau mak tak sempat, carilah masa jumpa fisioterapis berdekatan. Sekurang-kurangnya 2 minggu sekali ke. Atau.. Minta je anak pijakkan bahu ayah tu.
6.BERSOSIAL. CARI CIRCLE POSITIVE

Ayah ayah kena cari kawan yang baik. Kawan yang sama menyokong pentingnya membesarkan anak dengan baik. Follow ayah-ayah yang suka share ilmu macam Dr Taufiq Razif, Muhammad Fakhrani.
Anak tu membesar dengan pantas tau. Kalau kita tangguh-tangguh untuk penuhkan CAWAN EMOSI kita, kita biarkan diri kita dipengaruhi rakan-rakan yang menguruskan keluarga dengan sambil lewa. Hmm.. Takut nanti, bila anak dah berada di luar capaian kita, anak dah meliar, anak dah salah pilih kawan, anak dah ada masalah emosi. Baru kita nak menyesal. Setiap dari kita adalah pemimpin dan akan dipertanggungjawabkan terhadap pimpinan kita. Semoga ayah-ayah semua berjaya jadi pemimpin keluarga yang terbaik. Mak, sila sokong ayah dengan penuh kasih sayang ya.
Sumber: Siti ‘Aisyah Rozalli


Kejap Sedih, Sekejap Murung, Ini 5 Jenis Emosi Isteri Dalam Pantang, Suami Kena Peka!

Dari waktu mengandung sehinggakan selepas bersalin, kesakitan wanita bernama ibu ini takkan pernah henti. Kesakitan yang dialami itu, bukan sahaja secara fizikal malah emosinya juga. Emosi ibu selepas bersalin memang akan berubah-ubah, jadi si suami perlu sentiasa tahu dan peka mengenai ini.
Jangan pula sama naik atau sama nak berlawan dengan emosi isteri. Anda kena salurkan ketenangan dan kekuatan pasangan yang sedang kesakitan. Emosi isteri sewaktu ini, banyak yang perlu diberikan perhatian jika tidak boleh membawa kepada kemudaratan seperti kemurungan selepas bersalin.

Baca juga: 17 Tips Untuk Suami Bila Isteri Sedang Berpantang, Barulah Isteri Rasa Dihargai & Disayangi
EMOSI IBU SELEPAS BERSALIN

Sebenarnya, masa ini lah si isteri paling perlukan sokongan suaminya sendiri. Bayangkan betapa banyak luka yang si isteri tanggung selama nak lahirkan zuriat si suami kan.

Bukan cuma luka episiotomi atau c-section, namun luka emosi itu sendiri yang lebih dasyat.
5 JENIS EMOSI YANG SUAMI KENA TAHU SELEPAS ISTERI BERSALIN
1. EMOSI SEDIH

Selepas bersalin, isteri kita akan menanggung pelbagai jenis kesulitan. Sakit yang mencucuk-cucuk di kawasan luka, sakit semasa buang air, bengkak susu dan puting melecet. Semua ini menyebabkan isteri mudah menangis secara tiba-tiba.
2. EMOSI BIMBANG
Biasanya isteri bimbang jika haid tidak teratur sepanjang proses penyusuan, (fully breastfeed). Ini kerana hormon prolaktin yang tinggi akan mengganggu pengeluaran hormon haid.
Jangan risau. Biasanya haid akan kembali teratur dalam tempoh 6 hingga 12 bulan, bergantung pada fisiologi badan masing-masing.
3. EMOSI MARAH
Jika tertekan, isteri kita mudah stress dan marah-marah. Jadi, jangan pelik kalau emosi dia tiba-tiba jadi tak stabil. Kejap marah, kejap redup, kejap menangis. Itu semua mungkin gejala ‘Baby Blues’.
Benda tu biasa terjadi dalam seminggu atau dua minggu lepas bersalin. Cuma kalau gejala itu berterusan, ada baiknya bawa isteri berjumpa doktor, bimbang kalau ada masalah kemurungan selepas bersalin (Postpartum Depression).
Postpartum depression ini bahaya ke? Ya, memang bahaya! Jika tidak dirawat, isteri kita berpotensi untuk mencederakan dirinya sendiri.
4. EMOSI GEMBIRA

Hormon gembira atau Oksitosin ini keluar secara semula jadi daripada badan. Itu yang bila peluk cium bayi, automatik kita akan rasa tenang dan gembira.
5. EMOSI SENSITIF
Kita digalakkan melawat ibu yang baru bersalin, cuma elakkan datang ziarah terlalu awal. Beri mereka masa untuk terbiasa dengan suasana baru, lebih-lebih lagi jika ibu itu berpantang sendiri.
Elakkan soalan sensitif seperti, ‘alahai, kecilnya anak kamu’, atau ‘gelapnya kulit anak kamu’. Jika ibu tersebut bersalin secara pembedahan, jangan pula tetamu bandingkan si ibu tu dengan kenalan yang bersalin secara normal.
Banyakkan doa dan kata semangat supaya si ibu rasa lebih tenang dan bermotivasi.
Saidatul Husna.
Sumber: Facebook Saidatul Husna


8 Cara Menenangkan Diri Saat ‘Emotional Breakdown’

Siapa yang tak ada masalah di dunia ni?
Masalah duit, keluarga, anak-anak, bos dan macam-macam lagi yang boleh menyesakkan kepala. Putus cinta juga menyumbang kepada emotional breakdown.

Emosi terganggu ?
Asalkan nama manusia, pasti akan diuji dengan pelbagai dugaan. Lain orang, lain dugaannya.
Apa pun masalahnya, bawa bertenang.

Dengan bertenang, kita dapat berfikir secara rasional dari emosi tak tentu fasal.

Jadi, apa yang boleh kita dilakukan untuk menenangkan diri?
1. Serahkan segala-galanya kepada-Nya
Doa itu senjata umat Islam. Berdoa kepada-Nya agar dikurniakan hati yang tenang. Lakukan juga solat agar terpelihara daripada perbuatan kemungkaran yang disebabkan oleh hati yang tidak tenteram.
Kalau dia bukan jodoh kita, nak buat macam mana? Mungkin Allah akan berikan yang lebih baik dari dia.
2. Belajar dahulukan diri sendiri sebelum kerjaya
Rehatkan diri agar tenang sepenuhnya dan cuba elakkan memikirkan hal-hal tertangguh di pejabat. Yang penting, buat diri sendiri happy dahulu.
Kalau asyik fikirkan kerja, sampai bila pun memang tidak akan siap.
3. Elak berbelanja berlebihan
Saat emosi tengah kacau-bilau, memang rasa nak beli apa sahaja di depan mata terutamanya makanan. Acapkali bila stress, kita mesti nak makan banyak-banyak.
Tarik nafas dan cakap dengan diri sendiri:
“Apakah benda ini perlu dibeli untuk keperluan atau sekadar memujuk hati yang rawan?”. Fikir sedalam-dalamnya jika tidak mahu menyesal membelinya dan membazir di kemudian hari.
4. Jadi lebih organized
Ada kalanya kerja-kerja mengemas boleh menjadi terapi ketika emosi berkecamuk. Anda boleh susun pakaian dalam almari, masukkan bil dalam folder dan kemas ruang kediaman.
Apabila semuanya tersusun kemas dan nampak cantik, emosi pun semakin baik.
Kalau ada MP3 dalam komputer sendiri, cuba susun ikut lagu yang diminati. Itukan salah satu terapi.
5. Lakukan aktiviti yang meditative
Aktiviti berjalan paling bagus ketika fikiran tidak tenang. Sambil berjalan, anda dapat melihat pelbagai ragam orang yang lalu-lalang sehingga lupa masalah yang membelenggu.
Tidak pun, anda boleh memandu dan mengunjungi kawasan yang memberi ketenangan seperti taman ataupun tasik.
6. Amalkan minum air lemon bercampur madu
Rasa sitrus dalam lemon dapat memberi ketenangan pada minda dan merehatkan tubuh badan. Elak minum kopi ataupun teh kerana ia boleh meningkatkan lagi keresahan yang sedia ada.
7. Hindari bercakap dengan orang yang memberi impak negatif
Tidak semua orang akan faham dan menyokong anda. Kongsi masalah pada orang yang dapat membantu mengurangkan bebanan. Apabila anda berfikiran positif, inshaaAllah masalah dapat diselesaikan.
8. Baca Al-Quran
Foto Kredit: redkami.blogspot.my
Jika anda seorang Islam, cuba bawa baca Al-Quran. Bacalah banyak-banyak sambil menelaah tafsirnya sekali.
Bak kata Neelofa semasa awal-awal berhijrah memakai tudung, dia buka Al-Quran secara random. Bila dia buka mukasurat, ternyata ayat itu menceritakan tentang dirinya pada masa itu.
Mungkin itu salah satu cara Allah mendidik kita saat emotional breakdown.
Ketahuilah,
Apa jua masalah, jika diatasi dengan tenang, pasti ada jalan penyelesaiannya. Cuma, masa yang akan menentukannya.
Sabarlah.
Foto Kredit: haberform.com
Jika ingin hidup lebih tenang sentiasa, dunia dan akhirat, cubalah hafal Al-Quran 30 Juzuk. Tidak lama, cuma 4 bulan sahaja!


“Enjoy The ‘Bau Masam’ Experience…”- Jangan Risau Bayi Jeluak, Ada Bezanya Dengan Muntah

Ibu bapa yang mempunyai bayi kecil mesti sudah terbiasa menghadapi situasi di mana bayi menjeluak. Bila dah burpkan bayi lepas menyusu, tiba-tiba keluar pula susu. Sampaikan risau melihat situasi tersebut, terus bawak ke klinik berjumpa doktor untuk dapatkan nasihat dan rawatan. Takut sekiranya terjadi apa-apa pada bayi.
Namun menurut Pakar Paediatrik, Doktor Salehuddin Sulaiman, jangan risau bila anak menjeluak dan nikmatilah pengalaman ‘bau masam’ jeluak bayi anda yang membekalkan banyak manfaat kepada si kecil.

Baca juga: 4 Penyakit Kanak-Kanak Ibu Bapa Kena Alert, Jangan Ambil Mudah!
“ENJOY THE ‘BAU MASAM’ EXPERIENCE…”- JANGAN RISAU BAYI JELUAK, ADA BEZANYA DENGAN MUNTAH
Gambar hiasan: SirapLimau

JELUAK / REGURGITASI
‘Doktor, baby saya kerap jeluak ni. Boleh tak beri ubat untuk kurangkan jeluak ni?’

Jeluak sebenarnya perkara normal kepada baby. Ia berbeza dengan muntah. Tapi selalunya pesakit saya akan sebut ‘muntah’, meskipun anak mereka sebenarnya jeluak.
PERBEZAAN JELUAK & MUNTAH
Jeluak: susu keluar selepas menyusu tanpa sebarang ‘effort’. Susu tu mengalir keluar dan baby nampak rileks je.
Muntah pula, keluar dengan paksaan. Dan bayi akan nampak tak selesa, sebelum dan selepas muntah.
Jeluak sebenarnya sangat bagus. Allah buatkan bayi jeluak, mesti ada sebabnya. Sebab tu, walaupun anak anda menyusu badan, dan anda dah ‘burp’kan bayi anda, dia tetap jeluak.
FUNGSI BAHAN HMO DALAM SUSU IBU
Gambar hiasan: Pa&Ma
Salah satu bahan yang ada dengan banyak dalam susu ibu ialah HMO (human milk oligosaccharides).
Salah satu fungsinya ialah ‘anti adhesive antimicrobial’. Ia menghalang kuman bergayut di permukaan sel. Bila kuman tak dapat nak melekat di sel, ia tak dapat nak terjah masuk dalam badan kita.
Apabila baby jeluak, susu ibu akan naik dan ‘membasahi’ saluran pemakanan, tekak dan saluran hidung. Sel-sel di sepanjang saluran ini, especially di saluran pernafasan bahagian atas (upper respiratory tract) akan dilimpahi HMO.
Dan saluran ini akan ‘terpelihara’ daripada kuman-kuman ini.
MANFAAT JELUAK KEPADA BAYI
Gambar hiasan: LivePositively
Apabila kuman tak dapat nak bergayut di dalam saluran pernafasan, maka baby itu akan terpelihara daripada jangkitan di tekak (tonsillitis, pharyngitis), paru-paru (pneumonia) dan juga telinga (otitis media).
Sebab itu, baby yang menyusu badan sekurang-kurangnya sehingga 6 bulan, kurang berisiko mendapat jangkitan kuman paru-paru berbanding bayi yang tak dapat kebaikan susu ibu dalam tempoh tersebut.
Konsep yang sama berlaku dalam usus. HMO yang membasahi saluran usus membuatkan baby terpelihara daripada jangkitan kuman di usus (kurang cirit birit).
Jadi, kalau anak anda jeluak, jangan bimbang. Especially kalau jeluak sampai susu keluar melalui hidung. Itu memang design yang Allah fitrahkan untuk menguatkan bayi anda untuk berhadapan dengan dunia yang penuh kuman ni.
NAMUN, TERDAPAT BEBERAPA TANDA JELUAK ANAK YANG TIDAK NORMAL
Gambar hiasan: Shutterstock
On the side note, ada beberapa tanda yang menunjukkan jeluak anak anda itu bukan perkara normal.
1. Muntah yang memancut keluar (projectile vomiting).
2. Cecair yang keluar tu warna hijau (jus hempedu, bile).
3. Ada darah dalam jeluak/ muntah.
4. Darah dalam najis.
5. Perut kembung/ keras/ sakit bila ditekan.
6. Anak anda mula jeluak selepas berumur 6 bulan, atau jeluak berterusan selepas umur 1 tahun.
Kalau ada tanda-tanda di atas, cepat-cepat jumpa doktor untuk pemeriksaan lanjut. Jangan tanya kawan-kawan anda dalam fb ya!
So, kalau baby anda jeluak, just relax. Cuci/ suruh hubby anda cuci, dan enjoy the ‘bau masam’ experience!
Dr Saleh,
Rasa nak jeluak pulak ni.
Sumber: Facebook Salehuddin Sulaiman


Eratkan ‘Bonding’ Anda Bersama Si Comel Hanya Dengan SmartHeart Cat Lick & Menangi Hadiah Menarik!

Memiliki dan menjaga Si Comel bukanlah sesuatu yang boleh kita ambil mudah. Merawat mereka sejak lahir menuntut komitmen yang tinggi. Ye la! Bukan mudah nak pastikan Si Comel kita sentiasa sihat. Mereka perlu dijaga dengan penuh kasih sayang.
Bab makanan, memang anda perlu titik beratkan. Makanan yang baik dan sihat dapat membantu Si Comel anda membesar dengan sihat dan cerdas. Berikut admin kongsikan beberapa langah yang anda boleh ambil untuk eratkan lagi hubungan anda bersama Si Comel barulah Si Comel anda tak stress.

BERIKAN NAMA UNTUK SI COMEL ANDA

Tahukah anda memberikan nama untuk Si Comel adalah antara langkah terbaik untuk menciptakan bibik-bibik ikatan di antara anda dan Si Comel. Kerap kali memanggil mereka dengan nama yang telah diberikan akan membuatkan mereka tahu bahawa yang anda panggil itu adalah diri mereka. Jadi, pastikan Si Comel korang ada nama ya.

LUANGKAN MASA BERMAIN DENGAN SI COMEL!
Salah satu langkah untuk pastikan Si Comel anda sentiasa sihat, anda juga perlu kerap berinteraksi dengan mereka. Ajaklah Si Comel anda bermain dan jangan lupa untuk belai Si Comel anda. Belaian dibahagian yang tepat boleh menghasilkan “skin ship” yang berkesan.
SEKALI-SEKALI ‘TREAT’ SI COMEL DENGAN MAKANAN YANG MEREKA SUKA

Ha, ini yang paling penting! Sekali-sekala tak salah jika anda belanja Si Comel makanan kucing yang mereka suka. Tak perlu selalu tapi ianya perlu kerana memanjakan Si Comel dengan sesuatu yang mereka suka akan buatkan bonding antara anda dan Si Comel makin kuat.

Justeru, tak salah kiranya anda treat kucing anda dengan SmartHeart Cat Lick bila mana Si Comel anda berkelakuan baik. Untuk pengetahuan anda SmartHeart Cat Lick memang jadi kegemaran kucing di luar sana. Rasanya bukan sahaja enak tapi ia juga mengandungi nutrisi yang diperlukan oleh Si Comel.
Jadi, tak hairanlah jika bonding anda dan Si Comel makin erat, dah tuannya rajin bagi “treat” istimewa. Untuk dapatkan SmartHeart Cat Lick, anda boleh dapatkan secara dalam talian di  www.smartheart.my. Mudahkan? Semuanya dihujung jari sahaja.
JOM SERTAI PERADUAN SENTIASA SMARTHEART. HADIAH MENARIK MENANTI ANDA!

Kebetulan sekarang SmartHeart sedang menjalankan Peraduan Sentiasa SmartHeart. Peraduan ini menawarkan pelbagai hadiah menarik. Anda cuma perlu ikuti langkah mudah berikut:

Beli mana-mana produk makanan kucing SmartHeart
Layari ke www.smartheart.my
Jawab soalan survey dan hantarkan penyertaan anda.

Untuk maklumat lanjut berkenaan terma & syarat lengkap peraduan, anda boleh klik sini.
**Peraduan sah bermula 15 Ogos 2020 – 31 Oktober 2020
Pastikan, anda join peraduan ni. Bukan apa, SmartHeart nak pilih 500 bakal pemenang untuk memenangi hadiah awesome untuk Si Comel. Ha! Ini termasuklah 400 beg jalan Si Comel & 100 bantal edisi terhad SmartHeart bersama produk makanan kucing SmartHeart untuk dimenangi.
Website: SmartHeart
Facebook: SmartHeart Cat Malaysia


Eratkan Ikatan Kekeluargaan Raya Ini Bersama PICO

Setelah sebulan menjalani ibadah berpuasa sepanjang Ramadan, umat Islam bakal meraikan Aidilfitri dengan kegembiraan dan kesyukuran sebagai tanda kemenangan.
Lebaran juga adalah kesempatan terbaik untuk seisi keluarga meluangkan masa bersama bagi mengeratkan hubungan silaturahim.

Dengan perkembangan teknologi, hubungan kekeluargaan bukan sahaja boleh dieratkan melalui sesi bermaaf-maafan di pagi Syawal mahupun menikmati juadah hari raya bersama.
Malah, aktiviti lain seperti bermain permainan realiti maya juga dapat memberikan pengalaman baru serta mengukuhkan hubungan kekeluargaan apabila semua dapat berkumpul dan duduk bersama untuk bermain.

Erat ikatan kekeluargaan dengan PICO

PICO mengajak rakyat Malaysia memulakan ‘Perjalanan ke Hati’ bagi mengeratkan hubungan kekeluargaan dengan set kepala PICO di samping merebut pelbagai tawaran menarik dan permainan percuma sempena lebaran ini.
Promosi yang bermula dari 1 Mac hingga 30 April ini menawarkan pek permulaan percuma bernilai RM453.43 buat pelanggan yang membuat pembelian set kepala PICO 4 128GB (RM1,699) dan 256GB (RM1,899)  untuk memulakan perjalanan realiti maya mereka.

Bagi yang meminati sukan, pengguna boleh merasai keseronokan permainan seperti Oh Shape dan All-in-One Sports VR, manakala pengguna yang sukakan genre aksi dan pengembaraan boleh menerokai permainan seperti Down the Rabbit Hole dan After the Fall.
Lebih menarik, PICO turut menawarkan kod penebusan yang mana pengguna boleh menebus dua permainan misteri percuma.
Sementara itu, pengguna juga boleh memulakan pengembaraan bersama rakan dan keluarga dalam dunia VR serba baharu menerusi permainan seperti Shores of Loci dan Puzzling Place.
Mulakan ‘Perjalanan ke Hati’ bersama keluarga sempena Aidilfitri ini dengan mendapatkan unit PICO 4 di kedai fizikal* atau secara dalam talian menerusi Lazada, Shopee dan TikTok Shop.
Untuk maklumat lanjut, layari  Facebook PICO XR Malaysia atau singgah ke kedai fizikal di  di Sunway Pyramid.
*Sementara stok masih ada.


‘Escalator vs Lift’, Ibu Berang Segelintir Rakyat Malaysia Masih Tiada ‘Common Sense’!

Baru-baru ini seorang wanita meluahkan rasa kecewa dan berang di laman Instagramnya, atas sikap segelintir rakyat Malaysia yang tidak mempunyai ‘common sense’ sewaktu menggunakan lif di dalam pusat beli-belah.
Pengguna bernama @_wanismanis ini di kapsyennya merayu agar rakyat Malaysia lebih memahami dan peka dengan keadaan orang sekeliling apabila menggunakan lif dan eskalator.

Baca juga: Memilukan…Budak Lelaki 5 Tahun Rentung, Ibu & Adik Pula Melecur
‘ESCALATOR VS LIFT’…

“Perlu post kat sini bagi orang semua fahammmmmmmmm!

“Tolong tolong Malaysian semua please faham dan ada sensitivity bab bab ni.
“Bukan tak ada kes sebelum ni, dah banyak kes budak jatuh escalator kan kat Malaysia,” ujarnya menerusi kapsyen di laman sosial miliknya.
KISAH ‘LIFT’ VS ‘ESCALATOR’ KAMI
Ayat tulisan digambarnya pula meminta, agar individu yang tidak membawa kerusi roda, kereta sorong bayi atau barangan yang besar dan sebagainya, sewajarnya menggunakan eskalator yang seharusnya sudah difahami sendiri oleh rakyat di negara ini.

Kemudian, dia menceritakan situasi keluarganya yang terpaksa menunggu di hadapan lif selama 4 kali pergerakan lif berulang-alik untuk dia sekeluarga yang ingin turun ke bawah dari tingkat dua.
Dapat dilihat jelas di situ, bayi kecil di dalam ‘stroller’ bersama anak kecil lain sedang menunggu di hadapan lif.
Jelasnya lagi, tiada seorang pun yang mempunyai perasaan belas ihsan dan bertolak ansur untuk memberikan ruang kepada keluarganya untuk menaiki lif, walaupun keadaan individu-individu tersebut seperti bersenang-lenang saja.
“Kami tunggu depan lift ni dah 4 round tau (untuk turun bawah dari 2nd floor ke LG). Tak ada seorang manusia pun yang ada belas ihsan dan tolak ansur untuk bagi kami ruang masuk dalam lift ni.
“Sedangkan yang dalam tu cukup sifat, muda, tak bawak wheelchair, stroller atau barang-barang yang banyak. Dalam bahasa kurang cantiknya, depa melenggang-lenggang kangkung saja.” jelas wanita itu.

TERPAKSA AKUR MENGGUNAKAN ESKALATOR BERSAMA ‘STROLLER’ BAYI…
Kemudian, puncak kesabarannya terus hilang dan membuat keputusan menggunakan eskalator berhampiran bersama tiga anak dan suami dengan membawa ‘stroller’ dan ‘co-rider’ sebanyak tiga kali turun.

Ibu tiga anak ini turut memberikan nasihat kepada rakyat Malaysia untuk memberikan keutamaan menaiki lif kepada individu yang selayaknya bukan mereka yang hanya ‘bertangan kosong’.

Malah, dia turut menegaskan bahawa keselamatan anak kecil dan membawa stroller di atas eskalator bakal mengundang risiko bahaya berikutan terdapat banyak kes kanak-kanak terjatuh sewaktu menggunakan eskalator.

Isu penggunaan lif dan eskalator bukan lah perkara yang boleh dipandang ringan. Hal ini kerana, melibatkan keselamatan dan keadaan individu yang lebih memerlukan.
Kanak-kanak yang menggunakan ‘stroller’, warga emas, Orang Kurang Upaya (OKU), wanita mengandung dan sebagainya lebih memerlukan berbanding anda yang sihat tubuh badan sambil ‘berlenggang-kangkung’.
Justeru itu, jika anda melihat individu-individu yang tidak sewajarnya menaiki lif tegurlah mereka secara berhemah agar tidak mengundang perbalahan besar. Semoga sikap negatif segelintir rakyat Malaysia sewaktu berada di tempat awam dapat berubah jadi lebih baik.
Sumber: Instagram _wanismanis


Etihad Airways Dianugerahkan Kelas Pertama Terbaik dan Penerbangan Timur Tengah dan Afrika Terbaik

Etihad Airways telah memenangi anugerah Kelas Pertama Terbaik dan Syarikat Penerbangan Jarak Jauh Timur Tengah dan Afrika oleh Anugerah Kecemerlangan Syarikat Penerbangan AirlineRatings.com 2017. Syarikat yang berpangkalan di Abu Dhabi tersebut juga disenaraikan di dalam Sepuluh Terbaik Global.
Ketua Pengarang dan Penerbit AirlineRatings.com, Geoffrey Thomas, berkata: “Etihad Airways memberikan perhatian kepada kecemerlangan di setiap peringkat dan telah menghasilkan kemenangan ketiga berturut-turut untuk Kelas Pertama Terbaik dan Syarikat Penerbangan Jarak Jauh Timur Tengah, di samping meletakkan kami di Sepuluh Terbaik.

Ketua Pegawai Eksekutif Etihad Airways, Peter Baumgartner, berkata: “Memenangi Kelas Pertama Terbaik dan Syarikat Penerbangan Jarak Jauh Timur Tengah dan Afrika untuk tiga tahun berturut-turut adalah satu penghargaan dan meletakkan kami sebagai pemimpin bagi produk inovatif, perkhidmatan intuitif dan layanan terbaik di dunia.

Anugerah AirlineRatings.com 2017 hadir cuma beberapa minggu selepas mereka menerika Penarafan 5-Bintang Skytrax.

Mengenai AirlineRatings.com
Sejak ditubuhkan pada tahun 2013, AirlineRatings.com telah menjadi penguasa di dalam keselamatan penerbangan dan penarafan produk di seluruh dunia.

Mengenai Etihad Aviation Group
Etihad Aviation Group (EAG) merupakan syarikat global yang terdiri daripada empat divisyen perniagaan – Etihad Airways, Etihad Airways Engineering, Hala Group dan Airline Equity Partners. Untuk maklumat lanjut, sila layari etihad.com


Jom Cuba Pelbagai Permainan Mendebarkan Di Euro Fun Park, Mesti Tak Nak Balik!

Berita baik untuk anda sekeluarga yang gemarkan aktiviti di taman tema atau fun fair, taman permainan Euro Fun Park nampaknya sudah membuka tirai di Taman Sri Gombak (Bersebelahan Maybank) bermula dari 2 Februari ini sehingga 3 Mac 2019.
Malam penuh berwarna-warni ini juga dimeriahkan dengan 20 jenis permainan antaranya Vortex, Sky Rider, Merry Go Round, Dodgem Car, Top Gun dan Haunted Castle yang sesuai untuk anda yang kaki ekstrem dan juga untuk kanak-kanak. Tidak kurang juga untuk mereka yang gemarkan fotografi, anda boleh mengasah kemahiran mengambil gambar anda disini. Taman ini dibuka pada jam 7 malam sehingga 12 tengah malam.

HARGA TIKET MASUK

Tiket masuk berharga RM4.00 bagi dewasa manakala RM2.00 bagi kanak-kanak. Manakala setiap token untuk permainan berharga RM2.00.

Jika anda tertanya-tanya tentang isu keselamatan, taman tema ini diselenggara oleh jurutera dari Eropah. Malahan, struktur mekanikal dan sistem eloktronik taman ini turut diperiksa oleh Jabatan Keselamatan dan Kesihatan Pekerjaan (DOSH). Pastinya keselamatan dan keselesaan pengunjung serta pekerja menjadi keutamaan mereka. Terdahulu, taman tema popular ini turut pernah bertapak di Johor Bharu, Kuantan, Pulau Pinang dan sekitar Lembah Klang.

ANTARA PERMAINAN YANG MENCURI TUMPUAN

Sudah pastinya terdapat beberapa jenis permainan yang mencuri tumpuan dan popular. Melonjakkan aliran adrenalin dalam diri anda bersama keluarga akan memberikan kepuasan maksima terutamanya untuk melepaskan stress. Yang paling mencuri tumpuan ramai adalah 5 jenis permainan di bawah.
1. EURO WHEEL

2. EXCITING CHALLENGER

3. SUPER JET

4. VORTEX

5. SKY RIDER

Sumber : Euro Fun Park


Pasaraya Di Sarawak Ini Guna Daun Pisang Untuk Produk Hasil Segar. Memang Mesra Alam!

Sejak akhir-akhir ni makin banyak kita tengok cara kreatif mengurangkan beg plastik yang dilakukan bagi mengurangkan masalah pencemaran.
Tapi yang kita tengok biasanya di luar negara kan?

Nak Kurangkan Plastik, Pasaraya Ini Perkenalkan Packaging Daun Pisang
Nampaknya Malaysia juga tak ketinggalan dalam meraikan usaha ini. Kalau siapa yang menetap atau pernah pergi ke Sarawak, mesti kenal dengan Pasaraya Everrise.
Ia merupakan salah satu cawangan pasaraya yang terkenal dan banyak cawangan di sana. Kalau di Semenanjung ni mungkin lebih kurang macam Giant atau Family Store jugalah.

Terkini, pasaraya Everrise di Viva City Mall telah memperkenalkan pembungkusan daun pisang untuk hasil segar mereka.

Tengok packaging ni, nampak menarik dan mesra alam sangat!

Pembungkusan Sedang Dijalankan Secara Berperingkat
Menurut posting mereka bertarikh 2 November baru-baru ini, pihak mereka sedang dalam proses memperkenalkan penggunaan daun pisang pada produk hasil segar mereka secara rasminya pada cawangan yang terletak di Viva City Mall, Kuching.
Difahamkan mereka juga bakal meneruskan langkah yang sama bagi cawangan-cawangan Everrise yang lain di Sarawak.

Usaha Yang Murni, Unik & Mesra Alam
Dah tentu ramai yang teruja dengan pelaksanaan yang dilakukan oleh pasaraya ini.
Selain dapat menyumbang kepada inisiatif pemeliharaan alam sekitar, orang awam kebanyakannya turut menyokong usaha ini kerana secara tidak langsung ia membantu penduduk tempatan menjana pendapatan melalui daun pisang.

Usaha yang baik kan? Kan bagus kalau lebih banyak pihak yang mengambil inisiatif mesra alam begini.
Jom kongsikan apa kata anda tentang cara pembungkusan guna daun pisang ni. Kot-kot kalau ada idea yang lebih menarik dan praktikal, bolehlah pengusaha-pengusaha lain mencubanya juga.
Sekecil-kecil usaha kita, impaknya tetap berguna kepada alam sekitar yang semakin tenat ini.
Semoga tindakan ini juga menjadikan ramai rakyat Malaysia lebih prihatin terhadap usaha mengurangkan bahan buangan dan mengehadkan penggunaan plastik.
*Sumber: Everrise


EXPERT 2022 Beri Peluang Usahawan Tempatan & Dijangka Tarik Lebih 40 Ribu Pengunjung

Berita baik untuk penduduk dan usahawan di Pulau Pinang, bermula 8 hingga 11 September ini akan diadakan Expo PERDA Tahun 2022 (EXPERT) di Dataran Transformasi Usahawan, Midtown PERDA, Kubang Menerong, Tasek Gelugor.
EXPERT 2022 ini bertujuan untuk mempromosikan produk keluaran usahawan khususnya usahawan luar bandar Pulau Pinang dan menariknya, platform ini memberi ruang menyeluruh kepada usahawan yang telah menjalankan perniagaan mahu pun yang baru menceburi bidang keusahawanan.

Jadi, kepada para usahawan di luar sana, inilah masanya untuk anda mengembangkan dan mempromosikan perniagaan masing-masing. Pulun habis na!

EXPERT 2022 sasar sektor PKS serta perniagaan mikro menyumbangkan 50% kepada KDNK negara menjelang 2030
Membawa tema “Usahawan Luar Bandar Tonggak Ekonomi Negara’’, tema EXPERT 2022 diperkenalkan berpandukan Teras Strategik 1 dasar Wawasan Kemakmuran Bersama (WKB) 2030 iaitu Ekosistem Perniagaan & Industri.

EXPERT 2022 juga berpandukan kepada beberapa objektif seperti:

Menyediakan platform promosi yang berpusat dan komprehensif untuk usahawan bumiputera Pulau Pinang bagi memperkenalkan dan mempromosikan produk/perkhidmatan syarikat.
Menggalakkan aktiviti jualan dan promosi produk/perkhidmatan disamping membantu meningkatkan pendapatan jualan usahawan melalui karnival yang dianjurkan.
Menyediakan satu platform pertemuan di antara usahawan dan syarikat/pasaraya menerusi aktiviti pemadanan perniagaan yang secara tidak langsung membawa kepada perluasan pasaran produk/perkhidmatan usahawan.

Selain itu, EXPERT 2022 akan dirasmikan oleh YB Menteri Pembangunan Luar Bandar pada 10 September 2022 (Sabtu) jam 9.00 malam bertempat di Pentas Utama, Midtown PERDA ini melibatkan sebanyak 191 penyertaan booth yang terdiri daripada:

136 booth usahawan;
10 penyertaan laman ternakan & tani;
2 booth SPA;
13 food truck
12 booth Sektor Korporat;
6 booth Auto Sale
6 truck/bas perkhidmatan dan
12 booth pelbagai iaitu booth utama PERDA,  Booth Agensi-Agensi KPLB dan Booth Program PERDA

Lebih 40 ribu pengunjung dijangka hadir

Secara keseluruhannya, dengan penyertaan lebih 150 usahawan, EXPERT 2022 menyasarkan nilai jualan serta pemerolehan kontrak berjumlah RM1 juta dengan kehadiran lebih 40 ribu pengunjung dijangka hadir sepanjang 4 hari program berlangsung.
Mana taknya, terdapat pelbagai aktiviti tarikan pengunjung yang disediakan di EXPERT 2022 seperti Karnival kerjaya, E-Games, Fun Run, Pertandingan Karaoke, Sukan Rakyat, Persembahan Artis Popular bersempena Konsert EXPERT 2022 dan banyak lagi!
Hangpa nak tahu satu perkara menarik lagi? Artis popular seperti Dato’ Jamal Abdillah, Floor 88, Shidi Data, Ukays, Maulana Helmi dan Ucop Mentor akan datang menghiburkan anda semua!
Aktiviti untuk kanak-kanak pun ada seperti Pertandingan Mewarna, Pertandingan Internet of Things (IoT) pertandingan Mighty Spellerz dan Soopa Doppa.
Tak ketinggalan acara tarikan atau program harian seperti Persembahan Buskers, Maskot Figura Kanak-Kanak, Karnival kerjaya anjuran bersama PERKESO, Product Pitching, program bertemakan keagamaan EXPERT Berselawat & Tazkirah dan cabutan bertuah serta Hadiah Bonanza bernilai RM10,000! Bestnya!
Mai pakat kita memeriahkan EXPERT 2022 pada 8 hingga 11 September ini. Jumpa anda di sana na!
Untuk maklumat lanjut, anda boleh layari Facebook Expo PERDA.


Pakar Kanak-Kanak Jelas Anak Umur 2 Tahun Ke Bawah Tak Perlu Pakai Face Mask, Bahaya!

Sejak penularan wabak merbahaya ini, pemakaian topeng muka atau face mask sudah menjadi kewajiban. Pemakainan face mask ini juga bukan sahaja tertumpu kepada orang dewasa, malah kita dapat lihat anak-anak yang masih kecil juga turut dipakaikan face mask tersebut. Namun, perlu atau tidak penggunaan face mask ini dalam kalangan kanak-kanak sebenarnya?
Untuk menjawab persoalan ibu bapa mengenai hal ini, seorang doktor pakar kanak-kanak menjelaskan di laman Facebook beliau sama ada perlu atau tidak anak yang masih kecil memakai face mask. Ini juga khusus kepada anak-anak bawah usia 2 tahun.

SEBAB APA TOPENG MUKA BAHAYA UNTUK KANAK-KANAK BAWAH 2 TAHUN?

Nampak comel, tapi topeng muka tak boleh dipakai oleh kanak-kanak dibawah umur 2 tahun. Produk topeng muka kain tak sepatutnya dijual untuk bayi yang masih kecil.

1. Laluan pernafasan bayi sangat kecil, bernafas melalui topeng muka lebih menyesakkan nafas mereka.
2. Bayi yang memakai topeng muka secara longgar tak beri apa-apa perlindungan pada mereka.
3. Bayi yang terasa sesak nafas ketika memakai topeng muka, tak dapat membuka topeng muka tu dengan sendiri. Dia juga tak dapat meminta bantuan dari orang sekeliling.
4. Tidak ada topeng muka N95 yang diluluskan selamat untuk bayi.
5. Kebanyakan kanak-kanak kecil akan cabutkan topeng muka yang dipakai pada mereka. Maksudnya lagi kerap mereka akan sentuh mata, hidung dan mulut mereka sendiri.
BAGAIMANA SAYA BOLEH LINDUNGI ANAK SAYA DI TEMPAT AWAM?

1. Tak membawa anak ke tempat awam jika tiada sebab yang kukuh.
2. Jika masih perlu bawa bayi keluar, tutup baby carrier dengan selimut nipis. Bukan tutup muka bayi dengan selimut atau kain.
3. Alihkan selimut jika kita terpaksa berjauhan dari bayi untuk sementara waktu.
4. Penjaga bayi perlu amalkan membasuh tangan dengan air dan sabun. Sanitizer dengan alkohol 60% ke atas boleh juga digunakan.
5. Ajarkan anak yang sudah besar supaya tak menyentuh muka sendiri.
6. Jika mak atau ayah perlu juga bawa bayi keluar ke tempat awam, pastikan perjalanan tu dibuat secepat mungkin dan amalkan jarak 1 meter dari orang lain.
7. Mandikan bayi dan tukar pakaian bayi sejurus tiba di rumah.
Tolong saya #sebarkan ilmu mahal ni pada mak ayah yang lain ya. Kita cuma nak pastikan anak kita sihat dan selamat.
Sumber: Redza Zainol


‘Face Mask’ vs ‘Face Shield’. Yang Mana Lebih Sesuai Untuk Anak? Ini Kata Pakar

Penggunaan pelitup separuh muka (face mask) bagi kanak-kanak berumur bawah 5 tahun sepanjang berada di dalam kelas adalah tidak digalakkan kerana boleh mengundang risiko keselamatan, kata Pakar Perunding Kanan Pediatrik Datuk Dr Amar Singh.
Risiko Face Mask Untuk Kanak-kanak Bawah 5 Tahun
Bekas Ketua Jabatan Pediatrik Hospital Raja Permaisuri Bainun, Ipoh itu berkata kanak-kanak pada peringkat usia tersebut, terutama yang percakapannya belum lancar atau mempunyai masalah kesihatan seperti asma, mungkin berdepan kesukaran jika memakai pelitup separuh muka untuk tempoh yang lama.

“Mereka ini mungkin boleh pakai untuk sementara sahaja.
“Kanak-kanak yang ada masalah kesihatan seperti asma atau sakit jantung kita tidak cadangkan pakai pelitup separuh muka untuk tempoh lama kerana bimbang mereka akan sesak nafas. Lebih membimbangkan kalau yang belum pandai bercakap (untuk beritahu masalah),” katanya kepada Bernama di sini, baru-baru ini.

Dr Amar Singh mengulas peraturan beberapa tabika serta tadika yang mewajibkan semua murid memakai pelitup separuh muka sepanjang sesi pembelajaran apabila persekolahan bermula kembali Rabu ini selepas ditutup sejak 18 Mac susulan pelaksanaan Perintah Kawalan Pergerakan.
Pelindung Muka (Face Shield) Lebih Sesuai Untuk Kanak-kanak Yang Boleh Faham Arahan
Menurut Dr Amar Singh yang juga Penasihat Majlis Kebangsaan Intervensi Awal Kanak-Kanak (NECIC), bagi kanak-kanak yang boleh memahami dan mengikut arahan, pemakaian pelindung muka mungkin lebih sesuai.
“Tapi ini (pelindung muka) tidak begitu bagus berbanding pelitup separuh muka, tapi ia tidak menganggu, senang nak bernafas dan guru boleh tengok muka kanak-kanak itu,” katanya sambil menambah guru juga perlu setiap masa memakai alat itu bagi mengelak titisan air liur terkena pelajar.

Tiada Masalah Menggunakan Sanitizer Beralkohol
Mengenai pemakaian cecair pensanitasi tangan, Dr Amar Singh berkata tiada masalah untuk kanak-kanak menggunakan cecair itu walaupun mengandungi alkohol kerana produk tersebut antara pilihan berkesan untuk menyahaktifkan bakteria serta virus termasuk COVID-19 selain membasuh tangan menggunakan air dan sabun.
“Ada ibu bapa bimbang untuk gunakan cecair pensanitasi tangan mengandungi alkohol kepada anak mereka, sebenarnya tiada masalah. Tetapi, jika tanpa alkohol itu sebenarnya tidak menjamin dapat membunuh kuman, bakteria atau virus,” katanya.
Pengguna disaran menggunakan cecair pensanitasi tangan mengandungi kadar alkohol 60 hingga 80 peratus untuk membasmi kuman dan peratusan lebih tinggi kurang sesuai kerana sifat bahan itu yang cepat kering selain menyebabkan kulit menjadi kering dan merekah.
*Sumber: BERNAMA, 29 Jun 2020


Fadhilat & Kelebihan Solat Dhuha Berserta Hadis. Mesti Baca!

Foto Kredit: Syukbah Dakwah, Masjid Negeri Sabah

*Nota: Teks gambar di atas adalah seperti di bawah

Fadilat Dan Kelebihan Solat Dhuha – Murahkan Rezeki, Menolak Kepapaan
Antara ibadat sunat yang dianjurkan dan menjadi amalan Rasulullah SAW sendiri ialah sembahyang sunat Dhuha
Banyak hadis yang menggalakkannya dan menyatakan keutamaannya. Antaranya ialah dalam Riwayat Abu Hurairah katanya:

“Kekasihku Rasulullah SAW telah berwasiat kepadakau tiga perkara, aku tidak meninggalkannya, iaitu; supaya aku tidak tidur melainkan setelah mengerjakan witir, dan supaya aku tidak meninggalkan dua rakaat sembahyang Dhuha kerana ia adalah sunat awwabin, dan berpuasa tiga hari daripada tiap-tiap bulan” (Hadis Riwayat Al-Bukhari dan Muslim)

Dalam riwayat yang lain, Rasulullah SAW pernah bersabda yang maksudnya:
“Pada tiap-tiap pagi, lazimkanlah atas tiap-tiap ruas anggota seseorang kamu bersedekah; tiap-tiap thalil satu sedekah, tiap-tiap takbir satu sedekah, menyuruh berbuat baik satu sedekah, dan cukuplah (sebagi ganti) yang demikian itu dengan mengerjakan dua rakaat sembahyang Dhuha” (Hadis Riwayat Al-Bukhri dan Muslim)
Adapun kelebihan sembahyang Dhuha itu sepertimana di dalam kita “An-Nurain”, sabda Rasulullah SAW yang maksudnya:
“Dua rakaat Dhuha menarik rezeki dan menolak kepapaan”
Dalam satu riwayat yang lain, Rasulullah SAW bersabda yang maksudnya:
“Barangsiapa yang menjaga sembahyang Dhuhanya, nescaya diampuni Allah baginya aku segala dosanya walaupun seperti buih di lautan” (Riwayat Ibnu Majah dan At-Tirmidzi)
Waktu sembahyang Dhuha ialah dari naik matahari sampai sepenggalah dan berakhir di waktu matahari tergelincir tetapi disunatkan dita’khirkan sehingga matahari naik tinggi dan panas terik.
Cara menunaikannya pula adalah sama seperti solat sunat yang lain iaitu dua rakaat satu salam. Boleh juga dikerjakan empat rakaat, enama rakaat dan lapan rakaat. Menurun sebahagian ulama, jumlah rakaatnya tidak terbatas dan tidak ada dalil yang membatasi jumlah rakaat secara tertentu sebagaimana sebuah hadi yang diriwayatkan oleh ‘Aisyah bermaksud:
“Adalah Nabi SAW bersembahyang Dhuha empat rakaat dan menambahnya seberapa yang dikehendakinya” (Hadis Riwayat Ahmad, Muslim dan Ibnu Majah)
Untuk mengamalkan solat sunat Dhuha, bagi mereka yang bekerja, adalah dicadangkan mengambil wuduk di rumah terlebih dahulu. Selepas itu, kita akan menaiki kenderaan dalam keadaan berwuduk ke tempat kerja. In Shaa Allah, akan mendapat perlindungan Allah SWT semasa dalam perjalanan. Apabila sampai ke tempat kerja, boleh terus mengerjakan sembahyang sunat Dhuha.
Adapun niat solat sunat Dhuha ialah:
“Sahaja aku solat sunat Dhuha dua rakaat kerana Allah Ta’ala”
Untuk maklumat asal, boleh download PDF dari Syukbah Dakwah, Masjid Negeri Sabah. Siri 21/07 di sini.
Untuk informasi lanjut cara solat Dhuha yang mudah, ringkas dan betul berserta doa, boleh rujuk entri lain kami di sini.
Semoga bermanfaat!


8 Faedah Membaca Bagi Kanak-kanak. Banyak Kelebihan!

Banyak faedah membaca bagi kanak-kanak yang diabaikan oleh ibu-bapa. Apabila sibuk di tempat kerja, ramai ibu-bapa yang mengambil mudah perkara ini. Mari kita lihat kelebihannya:
1. Membaca melatih otak anak
Membaca adalah satu tugas yang lebih kompleks dari menonton televisyen. Dengan membaca, ia dapat menguatkan jalinan-jalinan di dalam otak.

2. Membaca akan memperbaiki konsentrasi anak
Membaca memerlukan anak untuk duduk dan fokus. Jika ini dipraktikkan dan menjadi rutin, ia dapat melatih tahap konsentrasi anak.

Mulakan pembacaan awal dengan buku bergambar

3. Membaca mengajar anak tentang dunia di sekelilingnya
Membaca membuka minda anak untuk mengetahui banyak perkara. Apabila membaca satu perkataan, dia mungkin bertanya pelbagai soalan.
4. Membaca akan menambah perbendaharaan kata dan meningkatkan skil bahasa anak
Membaca akan mendedahkan anak dengan perbendaharaan kata yang lebih banyak dan ini akan meningkatkan skil membaca, menulis dan bercakapnya
5. Membaca akan membina imaginasi anak
Membaca membuka dan meningkatkan imaginasi anak kerana anak suka membayangkan dan kemudian dia akan membina ayat dan pertanyaan.
6. Membaca akan banyak membantunya ketika di sekolah
Anak yang mahir membaca adalah lebih Berjaya ketika di sekolah.
7. Membaca juga adalah salah satu bentuk hiburan kepada anak
Membaca juga boleh menjadi salah satu bentuk hiburan dengan mempelbagaikan aktiviti membaca seperti puzzle, suaikan, kuiz dan sebagainya
8. Membaca boleh merehatkan anak dan menenangkannya.
Membaca memerlukan anak duduk dengan tenang. Ia dapat merehatkan minda dan juga badan.


Fair Barang Kemas Terbesar Malaysia Kini Kembali! Anda Mungkin Menang Jongkong Emas Tau.

Min rasa mesti ramai yang tak tahu tentang kewujudan Malaysia Jewellery Fair (MIJF) kan? Haa..Ni admin bagi sedikit info mengenai MIJF dan kenapa anda semua kena ke sana.

Untuk pengetahuan anda, MIJF adalah pameran barang kemas antarabangsa di negara kita. Kali ni MIJF akan berlangsung di  Kuala Lumpur Convention Centre (KLCC) dewan 5, pada 2 hingga 5 Ogos 2019 dari jam 11 pagi hingga 7 petang.

Acara yang julung kali diadakan ini tampil lebih gah, menarik dan meriah apabila menawarkan hadiah jongkong emas kepada pengunjung mereka nanti. Nak tahu macam mana nak menang hadiah yang menarik ni? Kena la baca sampai habis!

Menangi Jongkong Emas! Ini peluang Yang Anda Tak Boleh Lepaskan!

Anda berpelung memenangi jongkong emas seberat 5 gram. Caranya mudah saja! Anda cuma kena berkunjung ke MIJF dan buat pendaftaran di sana. Kemudian, anda akan dapat satu kupon bagi melayakkan anda join peraduan ni.
Selain tu, dengan setiap pembelian barang kemas bernilai RM3000, anda akan terima lagi satu kupon. Lebih banyak kupon yang anda ada, lebih tinggi peluang untuk menang. Best kan?
Setiap hari ada hadiah jongkong emas seberat 5 gram ni! Rugi sapa tak join.
**Hanya sah sepanjang tempoh MIJF berlangsung
Lebih 120 Booth Daripada Pelbagai Negara! Rambang mata!

Di MIJF ada pelbagai jenis barang kemas. Cakap saja anda nak cari apa? Semua ada! gelang tangan, gelang kaki, cincin, subang, rantai leher dan banyak lagi ada dekat sini.

Nak material apa? Emas? Perak? Mutiara? Batu permata? Yang lain-lain pun ada. Buat pemilik kedai emas, nak cari mesin barangan kemas pun ada. Ada hampir 300,000 jenis barang kemas yang dipamerkan oleh lebih 120 booth yang join MIJF kali ini.
Koleksi Barang Kemas Perkahwinan Confirm Akan Tambat Hati Anda!

Bagi anda yang nak melangsungkan perkahwinan dan nak cari barang kemas tu boleh la datang dan saksikan sendiri betapa gempaknya koleksi barang kemas untuk set perkahwinan yang MIJF tawarkan.

Bayangkanlah ada 14 buah negara yang join MIJF dan anda akan disajikan dengan koleksi barang kemas perkahwinan bertaraf antarabangsa dengan rekaan terkini dan harganya seiring dengan kualiti. Memang rugilah kalau tak datang tengok sendiri.
Acara Lelong Barang Kemas Pertama Di Malaysia! Siap Ada Seminar Berlian!

Yang menariknya, MIJF ada buat lelongan barang kemas dan ianya yang pertama di Malaysia. Lelongan ni dilakukan pada 4 Ogos saja dan anda boleh mendaftar sebagai pembida di www.mijf.com.my

Bagi anda yang nak tahu lebih lanjut tentang berlian dan sejarahnya, anda boleh sertai seminar Information of Lab Grow Diamond secara PERCUMA pada 3 Ogos 2019, tepat jam 3 petang.
Berikut adalah cara untuk anda membuat pra pendaftaran sebagai pengunjung MIJF:

Pra pendaftaran perlulah dilakukan melalui laman web <www.mijf.com.my>
Admin ulang sekali lagi ya, bagi yang nak mendaftar sebagai pembida, anda boleh  mendaftar di <www.mijf.com.my>

Jadi, apa lagi yang anda tunggu? Kalau anda seorang penggemar barang kemas, collector atau mungkin seorang pemilik kedai barang kemas, ini peluang terbaik untuk anda dapatkan koleksi barang kemas dengan rekaan terkini pada 2 hingga 5 Ogos di MIJF, Dewan 5, KLCC.
Paling best, anda ada peluang untuk memenangi jongkong emas seberat 5 gram! Jom datang beramai-ramai!
Website: Malaysia Jewellery Fair


‘Ada Gangguan Jin’- Ini 7 Mitos Tentang Anak Autisme Ibu Bapa Kena Alert!

Setiap individu yang mengalami masalah autisme mempunyai jenis simptom dan masa yang berbeza-beza. Segelintir kanak-kanak menunjukkan masalah autisme ketika bulan pertama kehidupan. Apabila kanak-kanak semakin berusia, ciri-ciri autisme menjadi lebih variasi.
Berbicara mengenai autisme, banyak perkara yang kita dengar dari mulut ke mulut meskipun ada juga yang tidak betul. Justeru itu, terdapat 7 mitos tentang anak autisme anda kena tahu. Perkara ini dikongsi sendiri oleh OT Maryam Jamadi di laman Facebooknya.

Baca juga: Jangan Goncang & Lambung Bayi Terlalu Kerap, Kesan Boleh Bawa Padah!
7 MITOS TENTANG ANAK AUTISME IBU BAPA KENA ALERT

Baru-baru ini, banyak sangat mitos berkaitan Autisme berlegar-legar di media sosial. Dibawah ini antara mitos popular berkenaan Autisme dikalangan masyarakat kita. Harap dapat beri pendedahan dan pencerahan kepada semua.

1. AUTISME SEBAB GADGET

Pendedahan skrin berlebihan memang boleh menyebabkan risiko anak lewat bercakap dan mempunyai simptom seakan-akan Autisme (Autism-like-symptom atau Pseudo-Autism). Tetapi selepas dihadkan pendedahan skrin, perkembangan anak-anak ini akan terus meningkat.
Berbanding dengan anak yang memang ada Autisme, walaupun dihadkan atau tiada pendedahan gadget langsung tetap akan ada simptom Autisme. Autisme sebenar tidak berpunca dari gadget.
2. AUTISME SEBAB MAK AYAH TAK PANDAI JAGA ANAK

‘Sepandai-pandai’ mana mak ayah pandai jaga anak, kalau Allah dah takdirkan anak ada Autisme. Maka, adalah. Ya, nak jaga anak Autisme bukan mudah.
Perlukan ilmu, pengorbanan, kesabaran dan usaha yang tinggi bagi membantu anak-anak ini. Hanya mak ayah yang pandai jaga anak sahaja mampu untuk jaga anak Autisme.
3. AUTISME SEBABKAN DOSA-DOSA LAMPAU KELUARGA

Sangat melampau untuk seorang manusia melemparkan kata-kata ini kepada keluarga yang mempunyai anak Autisme. Kalau tiada kata-kata yang baik untuk cakap, diam lebih baik.
4. AUTISME SEBAB ‘TERKENAN’

Autisme tidak berjangkit, tetapi kebodohan boleh berjangkit bila kita dedahkan diri kita dengan orang yang ada pemikiran sebegini. Maaf, kasar sedikit.
Autisme bukan sejenis bakteria atau virus yang boleh berjangkit melalui titisan air atau sentuhan seperti Covid-19 setiap kali berjumpa mereka.
Apatah lagi ‘terkenan’ sekiranya ibu mengandung berjumpa dengan anak Autisme. Kalaulah ya, pasti semua doktor, terapis atau guru anak Autisme ‘terkenan’.
5. AUTISME SEBAB VAKSIN

“Zaman dulu tak ada vaksin-vaksin ini, tak ada pun Autisme. Sejak ada vaksinlah banyak kes Autisme”
Zaman dahulu kurang pendedahan tentang Autisme berbanding zaman sekarang, mak ayah sudah mula cakna. Tidak dinafikan ada beberapa kes autism dikaitkan dengan 1 jenis vaksin tetapi banyak bias dan ditentang hebat kerana tiada kajian dilakukan membandingkan kanak-kanak yang divaksin dan tidak divaksin mempunyai Autisme. Sehingga kini, tiada lagi kajian besar-besaran berkaitan vaksin dan Autisme.
6. AUTISME BOLEH SEMBUH

“Dulu anak ada Autisme sekarang dah normal”
Percayalah, sebagai terapis kalau saya dengar ayat di atas. Saya 100% pasti anak tersebut bukan Autisme. Hanya ada simptom seperti Autisme (PseudoAutism).
Autisme tidak boleh sembuh tetapi hanya dapat dikurangkan simptom melalui intervensi, terapi, adaptasi atau modifikasi. Mereka perlu hidup dengan Autisme sehingga dewasa. Tiada ubat atau ‘supplement’ yang boleh sembuhkan Autisme.
7. AUTISME SEBAB GANGGUAN JIN

Kasihan jin dipersalahkan, kalau betullah Autisme disebabkan gangguan jin pasti tiada lagi kes Autisme di serata dunia. Hanya “ubat”kan dengan rawatan jin sahaja.
Apa-apa pun tahap anak, yang pasti semakin awal mak ayah dapatkan rawatan intervensi dan terapi, semakin cepat anak tunjukkan perkembangan positif.  Dapatkan rawatan awal sekiranya ada ada ciri-ciri Autisme.
Semoga apa yang dikongsikan ini dapat membuka mata masyarakat kita tentang salah faham berkenaan Autisme. Bagi mak ayah yang mempunyai anak Autisme, semoga dipermudahkan urusan kalian. Allah tidak akan uji seseorang luar dari kemampuannya.
Sumber: Facebook Maryam Jamadi


7 Perkara Yang Tak Sepatutnya Mak Ayah Larang Anak Buat

Membesarkan anak-anak bukanlah tugas yang mudah perlu digalas oleh mak ayah. Oleh itu, terdapat pelbagai jenis pantang larang yang dibuat oleh mak ayah terhadap anak-anak supaya mereka mendengar kata dan berdisiplin.
Namun, sedar atau tidak ada perkara yang tidak sepatutnya mak ayah larang untuk anak-anak buat kerana perkara ini akan membantu anak-anak mengasah skil yang ada dalam diri mereka. Berikut merupakan 7 perkara yang tak sepatutnya mak ayah larang anak buat.

Baca juga: Anak Sulung Memang Natural Born Leader, Rugi Kalau Mak Ayah Tak Didik
7 PERKARA YANG TAK SEPATUTNYA MAK AYAH LARANG ANAK BUAT
1.MAIN TANAH

-Ransang sensori anak

-Anak boleh dapat Vitamin D sumber dari cahaya matahari. Bagus untuk mood anak.
-Boost sistem imunisasi anak-anak
Apa yang penting adalah selepas main tanah, pastikan anda mencuci dan menukar baju anak-anak sehingga bersih.
2.CONTENG DINDING

-Menguatkan otak dan sendi bahu
-Tingkatkan kemahiran koordinasi
-Baik untuk kemahiran menulis
Cadangan untuk mak ayah yang akan mengamuk bila anak-anak conteng dinding adalah dengan melekatkan kertas mahjong di dinding. Bukan itu sahaja, anda boleh juga sediakan ruang khas untuk anak-anak menconteng.
3.MENYEPAH

-Boleh elakkan kebergantungan anak kepada gajet untuk isi masa lapang.
-Menggalakkan kreativiti
-Tingkatkan kemahiran kognitif dan penyelesaian masalah.
Untuk mengelakkan mak-mak sakit mata lihat anak menyepah, apa yang anda boleh buat adalah sediakan peralatan mainan yang sesuai dan ruang khas untuk set boudary anak-anak.
4.MELOMPAT DAN BERLARI

-Bagus untuk sendi dan keseimbangan
-Meningkatkan koordinasi badan dan postur
-Jantung sihat dan metabolisme tinggi.
Untuk melatih anak melompat dengan betul, anda boleh belikan trampoline untuk mereka.
5.MEMANJAT

– Membina kekuatan otot dan tulang.
-Sangat baik untuk kemahiran menulis.
-Mudah cope dengan stress dan anxiety.
Apa yang penting adalah mak ayah kena pantau dan pastikan anak-anak berada dalam keadaan yang selamat.
6.MENGANGGU SEMASA MEMASAK

-Belajar tentang tanggungjawab.
-Bonding dan connection dengan mak, kemahiran komunikasi.
-Latih fokus dan dengar arahan.
Apa yang anda boleh buat adalah dengan membiarkan anak-anak memegang sudip, cedok beras, basuh beras dan gaulkan makanan. Jangan takut untuk membiarkan anak-anak mencuba.
7.MENGANGGU AYAH BERTUKANG

-Menguatkan role model seorang ayah.
-Tingkatkan koordinasi mata dan tangan.
-Membina perhubungan yang sihat untuk kesihatan mental anak.
Apa yang mak ayah boleh lakukan adalah membimbing anak-anak ketika bertukang dan jangan letakkan harapan yang tinggi dalam kesempurnaan hasil kerja anak-anak.
Sumber: Wawa Shauqi


Bukan Surat Cinta Biasa, Anak Darjah 3 Dapat Surat Cinta ‘Selit’ Unsur Lucah!

Ternyata mendidik anak-anak yang kian membesar bukanlah perkara yang mudah. Tambah pula dengan kecanggihan teknologi zaman sekarang, mereka lebih mudah terdedah dengan paparan-paparan yang melangkaui usia mereka. Begitu juga dengan kisah yang dikongsikan oleh ibu ini apabila anaknya mendapat surat cinta dari murid lelaki di sekolah. Disangka surat cinta biasa, rupa-rupanya….
Baca juga: 7 Perkara Yang Tak Sepatutnya Mak Ayah Larang Anak Buat

ANAK DARJAH 3 DAPAT SURAT CINTA, TAK SANGKA ‘SELIT’ UNSUR LUCAH!
Menerusi perkongsian Tiktok seorang ibu bernama @ammi.miazil_kaklong ini, dia berkongsikan kisah bahawa anaknya yang berada di darjah tiga sekolah rendah mendapat surat cinta dari seorang murid lelaki. Disangka hanya surat cinta biasa, ibu ini terkejut apabila membaca isi di dalam surat tersebut ‘terselit’ unsur lucah!

Jadi aku pun cepat-cepat bagitau guru kelas anak aku dengan harapan cikgu dapat pantau & nasihat budak tu dan yes aku minta cikgu bagitau juga parents budak tu. Sebab kita tak tau apa yang dia nampak atau tengok di rumah. Mia memang dah dididik setiap masa tentang batas pergaulan ni dari tadika lagi.

Dia memang akan report kat mummy dia kalau ada benda-benda pelik camni. Aishhh la budak-budak zaman sekarang ni risau betul. Ye betul Mia cantik macam mummy dia sebab ramai peminat.

 @ammi.miazill_kaklong
Jd aku pun cepat2 bgtau guru kelas anak aku dgn harapan cikgu dpt pantau & nasihat bdk tu. & yes aku minta ckgu beritau jg parents bdk tu. Sbb kita xtau apa yg dia nmpak atau tgk di rumah. Mia mmg da dididik setiap masa ttg batas pergaulan ni dri tadika lagi. Dia mmg akan report kat mummy dia klu ada benda2 pelik camni. Aishhh la bdk2 zmn skrg ni risau btul. Ye btul Mia cantik mcm mummy dia sbb ramai peminat  😅
 ♬ Oh No – Kreepa

“JUMPA PARENTS BUDAK TU DIRECT”
Menjengah ke ruangan komen, sudah pasti ramai dalam kalangan warganet yang terkejut dengan tindakan budak bernama Anaqi tersebut. Apa yang dinasihatkan adalah supaya berjumpa terus dengan mak ayah budak tersebut supaya perkara dapat diselesaikan dengan cepat dan mendapat kepercayaan antara dua belah pihak.

*Mak ayah kena hati-hati tau. Pastikan anak selalu cerita perkara yang berlaku dalam kehidupan seharian mereka kepada kita.
Sumber: Tiktok @ammi.miazill_kaklong


‘Macam Degil Tapi Bukan Degil..’- Patutlah Mak Ayah Selalu Salah Faham Dengan Anak Kedua

“Kalau dibandingkan dengan si kakak, anak kedua kami Nurin memang suka memberontak. Pantang kita menegur, mesti nak tarik muka dan buat tindakan tak puas hati. Kenapa ya? Betulkah orang cakap sifat anak kedua memang begini?”
Sebenarnya anak kedua memang biasa dikaitkan dengan perangai suka memberontak atau ‘rebellious’. Tapi, adakah ini satu kebetulan, sekadar stereotaip, atau ada sebab saintifik di sebaliknya?

Baca juga: Anak Nombor 2 Paling Banyak Buat Mak Ayah Mengucap!
MACAM DEGIL TAPI BUKAN DEGIL, PATUTLAH MAK AYAH SELALU SALAH FAHAM DENGAN ANAK KEDUA
Foto: Fhais Salim

Menurut perkongsian saudara Fhais Salim, beliau turut berkongsikan di laman Facebook bahawa beliau juga mengalami masalah yang sama untuk memahami anak kedua. Nampak macam degil, tetapi sebenarnya tidak.

Kadang senang nak salah faham dengan Second Born Child (anak nombor dua) ni. Dari luaran memang kita mudah trigger dengan perangai dia. Sangka degil rupanya bukan. Memang birth order anak kedua ni buat perangai dia agak sedikit,
– keras kepala
– susah di tegah
– kuat bentak
– kuat melawan
– self-centered
Tapi itu tak bermakna dia degil tau. Jangan salah faham. Yang sebenarnya itu la karakter second born child. Dia bukan degil tapi dia ada karakter yang:
– kompetetif
– strong will
– suka menang
– benci kalah
– kuat gaduh
– tak suka di arah-arah

Macam degil, tapi bukan degil. Tak dinafikan, budak ni paling banyak buat kita mengucap & menguji kesabaran.
Selalu berdoa di beri kekuatan, hanya Allah sahaja tempat bergantung. Sungguh!
Nak mendidik anak ni bukan sahaja kena kuat sabar, tapi kena kuat iman juga. Saya yakin, bahawa di sebalik kedegilan anak anak kita ini tersembunyi hikmah besar yang bakal beri manfaat pada kita kelak. InsyaAllah.. Orang kata degil degil anak kedua ni, dia la anak paling setia dan paling ingat orang tua nanti. Wallahu A’lam..
Sumber: Fhais Salim


Anak Nombor 2 Paling Banyak Buat Mak Ayah Mengucap!

Bila sebut sahaja mengenai fakta karakter anak kedua, pasti ramai yang mengatakan bahawa mereka mempunyai perangai yang unik. Anak kedua juga sering dikatakan mudah mengalah kerana mereka perlu hormat kepada abang dan juga kakak serta adik adik. Ada juga yang mengatakan karakter anak kedua ini juga penuh misteri, betul ke?
Disebabkan anak kedua merupakan anak tengah secara tidak langsung ia harus beralah kepada kakak, abang dan adiknya. Maka tidak hairanlah anak sering bersikap terbuka, berlapang dada dan mengalah dalam segala hal. Tapi, tak dilupakan juga bahawa anak kedua yang paling banyak buat mak ayah mengucap!

Baca juga: Seronok Boleh Jadi Tragedi, Mak Ayah Yang Sewa Taman Tema Mini Air Kena Hati-Hati!
Anak nombor 2 paling banyak buat kita mengucap!

Anak paling kuat melasak, paling kuat memanjat, paling kuat terjah badan kita dan paling kuat keras kepalanya. Kita marah ke, garang ke, dia tak heran pun. Muka selambe tak tahu takut orang.

Memang, biasanya anak nombor 2 ni la paling lasak, paling gasak dan paling tak makan saman. Anak-anak lain pun ada je, tapi yang nombor 2 paling selalu buat kita mengucap. Astaghfirullah al azim…
Cuma satu la, kadang bila dah terlalu lasak dan gasak ni kadang dia boleh lampaui batas juga. Sayang sayang juga tapi soal adab kita kena juga titik beratkan tau. Terutama adab terhadap ibu dan ayahnya. Mana-mana tingkahlaku yang huduh sangat tu terus instant remove, jangan tangguh-tangguh.
Kalau nampak dia buat begini pada ibu & ayahnya :
– cepat memukul
– suka tinggi suara
– selalu marah-marah
– menyampuk ketika bercakap
– melawan cakap

Cepat-cepat larang dan lentur sebelum menjadi parah. Umur 0-3 tahun ni fasa paling senang nak lentur, menjelang 4 tahun payah sikit dah sebab dia dah pandai auta sikit-sikit.
Anak nombor 2 paling banyak buat kita mengucap tapi kalau dia tidur atau pergi sekolah kita pula yang rasa bosan. Huh! Wallahu A’lam.
Sumber: Mohd Fhais Salim


‘Kalaulah Awak Faham’, Ini 5 Perkara Yang Mama Nak Anak Sulungnya Tahu

“Mama, hari ni Ili dah 7 tahun. Ili dah besar, dah Darjah 1. Mama tak payah teman Ili lagi.”
Minggu-minggu awal nak hantar anak sulung ke sekolah mungkin membuatkan ibu-ibu rasa sebak. Ini belum masuk asrama, kalau tiba masa tu, tak dapat bayangkanlah Mak dia punya emosi teruk!

Sebenarnya memang ada sesuatu yang unik tentang hubungan anak sulung dengan setiap ibu di dunia. Mesti ramai ibu rasa ‘feel’ yang sama kan? Ia bukanlah lebih istimewa berbanding anak-anak yang lain, ia sukar dijelaskan. Yang pasti, ianya cukup unik. Mana tidaknya, kelahiran anak sulung juga merupakan kelahiran seorang ‘ibu’. Dengan anak sulunglah kita ‘mengenal’ dunia dan seolah-olah melihatnya semula dengan pandangan berbeza.
Walaupun kita tak pernah memaksa atau meletakkan harapan menggunung tinggi, anak sulung ni semacam ada satu instinct yang membuatkan mereka bersifat matang, ingin melindungi dan sentiasa rasa bertanggungjawab. Anak sulung akan cuba berfikiran matang sedangkan mereka hanya kanak-kanak. Mereka rasa mereka tak boleh buat silap. Mereka nak jadi yang terbaik. Kalau boleh, serba-serbi nak perfect!

Jadi, ini 5 perkara yang Mama nak anak sulung semua tahu.

5 Perkara Yang Mama Nak Anak Sulungnya Tahu
1. Awak Tak Perlu Jadi Perfect
Mama tahu awak seorang yang  bersungguh bila buat sesuatu. Awak kecil hati kalau Mama tegur awak depan adik. Awak malu kalau awak tak dapat buat sesuatu sebagus yang awak harapkan.
Ada masanya Mama lupa hargai semua pertolongan awak. Walaupun awak anak yang paling besar, yang paling selalu tolong Mama, yang selalu jagakan adik, tapi Mama tak pernah expect awak untuk buat semua perkara yang betul saja.

2. Don’t Be Too Hard On Yourself
Mama tahu awak seorang anak yang patuh. Awak senang ikut kata, awak selalu nak jaga hati Mama dan Papa. Tapi berilah ruang pada diri awak dan relakslah. Don’t be too hard on yourself.
Kalau kita ada buat salah, cuba perbetulkan saja. Kita cuba cara lain. Kita lupakan sekejap. Kita maafkan diri sendiri dan beri peluang lagi.
Setiap kesilapan tu juga penting untuk kita belajar daripadanya. Kalau kita asyik terlalu fokus pada kesilapan kita, kita akan rugikan banyak masa untuk mencari jalan keluar dan memperbaiki diri.
www.greatschools.org
3. Jadilah Diri Sendiri
Kadang-kadang Mama tak dapat lari daripada melihat cerminan diri Mama dalam diri awak. Mama nampak ‘perangai’ Mama dalam kebanyakan perkara yang awak buat. Mama selalu bandingkan awak dengan diri Mama masa kecil dulu. Ada kalanya Mama lupa yang awak perlu jadi diri sendiri. Awak ada karakter awak sendiri. Awak punya kemampuan dan minat yang berbeza terhadap sesuatu.
Maka, teruskanlah menjadi dirimu wahai anak. You are not a mini me. You are not a smaller version myself. Ingatkan Mama bila Mama terlupa.
Foto Kredit: istock.com
4. Tak Perlu Terburu-buru
Tak mengapa kalau awak tak tahu perkara yang awak tak tahu. Awak selalu cakap awak dah besar, tapi tak mengapa kalau awak masih nak bermanja sekali-sekala.
Masa cepat berlalu tanpa kita sedari dan awak akan tetap menjadi seorang remaja dan seterusnya seorang dewasa. Tak perlu terburu-buru. Enjoy the moment. Janganlah cepat sangat besar ya sayang. Ada masanya Mama pun rindukan masa kita berdua bersama dulu.

5. Mama Sentiasa Bangga Dengan Awak
Tak kisahlah apa pun pencapaian awak, apa saja yang awak buat, Mama tetap akan bangga dengan semua anak-anak Mama.
Tak semestinya awak anak sulung awak kena jadi yang paling hebat, paling kuat. Sebab Mama tahu awak kuat berusaha. Mama yakin Allah dah jadikan setiap orang dengan rezeki yang berbeza. Mama dah cukup gembira kalau awak pandai bawa diri. Semoga Allah permudahkan semuanya untuk awak.
Foto Kredit : tazkirah.net
Walau Apapun Terjadi, Mama Tetap Sayang Awak
Setiap anak ada tempat yang istimewa di hati Mama. Begitu juga dengan awak, sayang. Awak tak perlu buktikan apa-apa. Kasih sayang Mama pada awak tetap tak berubah sejak hari pertama awak dilahirkan. Malah, ia semakin kuat terpahat dalam hati Mama.
Makin awak besar nanti, mungkin awak akan makin jauh tinggalkan Mama. Mungkin kita akan bertekak dan tak sependapat. Mungkin kita akan merajuk dan saling terasa hati. Tapi ingatlah walau apa pun yang terjadi pada masa akan datang, pelukan Mama akan sentiasa terbuka luas untuk awak, sampai bila-bila!


Anak Sulung Adalah Yang Paling Pintar Dalam Keluarga. Betulkah?

Menurut pengkaji, anak sulung memiliki karakter tertentu dan banyak persamaannya dengan anak tunggal. Mereka ini lebih cepat belajar berbanding adik-beradik lain dan cenderung memiliki skor yang tinggi dari segi akademik.
5 Sebab Anak Sulung Digelar Paling Pintar Dalam Keluarga
Berikut adalah antara fakta anak tunggal dan anak sulung yang sering dikaitkan dengan ciri kepintaran tersebut.

1. Selesa Membuat Keputusan
Dalam kebanyakan hal, anak sulung dan anak tunggal sering dianggap pentingkan diri, tak memikirkan perasaan orang lain, dan hanya akan bertindak mengikut ‘kepala’ sendiri.
Tapi sebenarnya, mereka selesa membuat keputusan dan memiliki rasa tanggungjawab yang lebih tinggi berbanding anak kedua, ketiga, dan anak anak bongsu. Sifat ini banyak membantu mereka membuat pilihan yang baik untuk kejayaan masa depan mereka.

Foto Kredit: fortwentysomethings.com

2. Percaya Diri
Menurut Psychology Today, tidak dinafikan bahawa anak tunggal dan anak sulung secara semulajadinya selesa untuk bersendiri. Mereka memiliki hubungan dalaman yang lebih kuat dalam diri mereka. Sebelum kehadiran adik-adik, hubungan inilah yang sebenarnya membantu mereka menangani rasa sunyi.
Secara tidak langsung, ini membina rasa percaya diri yang kuat seawal usia.
Foto Kredit: rd.com
3. IQ Yang Tinggi
Dari segi IQ, anak tunggal dan anak sulung sering dilihat mempunyai skor yang tinggi. Mereka lebih cepat belajar bercakap daripada orang dewasa kerana tidak dipengaruhi oleh persekitaran yang dikelilingi kanak-kanak lain.
Di samping itu, sebuah kajian yang dilaporkan oleh Daily Mail pula, imbasan MRI pada otak mendapati anak tunggal memiliki grey matter yang lebih besar pada supramarginal gyrus, iaitu bahagian otak yang dikaitkan dengan kreativiti dan berfikir di luar kotak.
Foto Kredit: leiturainfantil.com.br
4. Mereka Mudah Tertekan
Percayakah anda, walaupun mempunyai semua kelebihan dari segi kebolehan otak, mereka cenderung untuk berasa tertekan dan ‘perlu’ untuk berjaya dalam hampir kesemua perkara  sungguhpun tidak pernah dipaksa oleh kedua ibu bapa mereka!
Namun, mungkin sifat inilah juga yang mendorong mereka untuk lebih maju dan maju lagi.

5. Berfikiran Lebih Matang Berbanding Usia Mereka
Banyak kajian yang menyokong bahawa anak tunggal dan anak sulung mempunyai sifat yang lebih matang kerana mereka dibesarkan dalam lingkungan orang dewasa. Pada usia yang kecil, mereka selesa berkomunikasi dengan orang dewasa dan ia adalah salah satu faktor yang menjadikan mereka lebih cepat belajar berkomunikasi.
Secara tidak langsung, mereka lebih terdorong meniru sifat orang dewasa dan menjadi seorang yang berdikari.
Maka, dari situlah sifat kepimpinan mereka terserlah.

Setiap Anak Adalah Unik
Toni Falbo, seorang pakar psikologi menegaskan bahawa kita tidak sepatutnya melabelkan anak-anak dengan stereotaip yang biasa kita dengar. Apa yang penting, kita perlu melihat mereka semuanya sebagai anak kecil yang memerlukan kasih sayang dan didikan sepertimana semua anak yang lain.
Tidak kiralah anak tunggal, anak sulung, anak bongsu, atau ke berapa pun dalam keluarga, setiap daripada mereka ini adalah unik dan istimewa!


Wanita Pengaturcara Pertama Dunia Dan 5 Fakta Hebat Dunia Komputer

Kita selalu menggunakan komputer setiap hari, tetapi, apakah yang kita tahu tentang teknologi dunia komputer?
Mahu tahu fakta-fakta menarik tentang pengaturcaraan dan komputer yang anda tidak pernah dengar? Teruskan membaca, kerana berikut adalah 6 fakta menarik yang harus anda ketahui.

6 Fakta Hebat Dunia Komputer Yang Anda Perlu Tahu!
1. Pengaturcara komputer pertama di dunia adalah seorang wanita bernama Ada Lovelace
Foto Kredit: en.wikipedia.org
Walaupun bapa beliau adalah seorang penyair, namun Ada Lovelace merupakan seorang ahli matematik. Pada umur 17 tahun, beliau diperkenalkan dengan Charles Babbage, Bapa Komputer yang merupakan seorang professor di Universiti Cambridge.

Charles mempunyai idea untuk membina sebuah enjin analitikal yang dikenali sebagai komputer mekanikal serba guna yang boleh mengira, diaturcara dan mempunyai memori. Sama seperti komputer moden hari ini tetapi pada ianya diilhamkan 150 tahun dahulu.

Malangnya, komputer impian Charles itu tidak pernah terbina kerana kekurangan dana. Pun begitu, Ada Lovelace telah menulis nota-nota dan algoritma tentang enjin analitikal tersebut yang pada hari ini diiktiraf sebagai algoritma pertama untuk dijalankan oleh enjin analitikal.
Oleh kerana itulah, Ada diangkat sebagai pengaturcara komputer pertama di dunia (walaupun komputer itu tidak pernah dibina).
2. Pengiraan bermula daripada ‘kosong’ dan bukan ‘satu’
Kalau sedari kecil kita diajar untuk mengira daripada ‘satu’ hingga ‘sepuluh’, berbeza pula halnya dalam dunia sains komputer. Pengaturcara komputer akan mengira bermula daripada ‘kosong’ dan bukan ‘satu’. Ya, ‘0’.
Jadi, kalau anda mahu mengira dari 1 sehingga 10 dalam cara sains komputer, makanya ia akan berbunyi 0, 1, 2, 3, 4, 5, 6, 7, 8 dan 9.
Bayangkan anda ada 3 orang adik beradik dan anda adalah anak sulung, dari sudut bahasa pengaturcaraan anda adalah anak ‘kosong’ atau Along, adik anda adalah anak ‘pertama’ atau Angah dan yang bongsu adalah ‘kedua’.
Pelik bukan? Tapi, beginilah struktur data dalam dunia komputer.
3. 60 tahun dahulu komputer diaturcara menggunakan kad tebuk (‘punch card’)
Kiri- Alat ‘membaca’ kad tebuk. Kanan- Alat membuat tebukan. / Foto Kredit: royal.pingdom.com
Zaman sekarang ini kita hanya dengar kad tebuk (atau ‘punch card’) digunakan di pejabat untuk merekodkan waktu kehadiran pekerja.
Hakikatnya, kad tebuk telah digunakan untuk mengaturcara komputer pada 60 tahun dahulu dan ianya mempunyai lubang, sesuai dengan namanya sebagai kad tebuk.
Seratus tahun lebih awal, kad tebuk digunakan untuk mengaturcara corak-corak pada mesin tenun. Diilhamkan oleh aplikasi mesin tenun, komputer era 1950-an juga menggunakan teknologi yang sama untuk mengaturcara komputer.
Arahan dan data diwakili samada oleh kewujudan atau ketidak-wujudan lubang pada kad tebuk tersebut. Lubang dan bukan lubang samalah juga seperti 1 dan 0 pada era digital ini, iaitu kod binari yang kita gunakan menyamai suis elektrik buka dan tutup.
4. Terdapat lebih daripada 1500 bahasa pengaturcaraan di dunia ini
Dan jumlahnya semakin bertambah. Sama seperti bahasa manusia, anda juga boleh mereka bahasa komputer anda sendiri, asalkan komputer faham apa yang anda tuturkan.
Sebahagian daripada 1500 tersebut ada yang hanya tinggal sejarah dah sudah tidak digunakan lagi.
Tetapi kebanyakannya masih digunakan sehingga ke hari ini untuk pelbagai kegunaan daripada membangun aplikasi telefon pintar mudah alih hinggalah kepada simulasi dan permodelan fizik.
Antara bahasa dunia komputer yang terkenal termasuklah C, C++, Java dan Python. Banyak sangatkah 1500 bahasa itu? Sebagai perbandingan, jumlah bahasa yang dituturkan oleh manusia di dunia ini dianggarkan lebih daripada 6900 buah bahasa, tidak termasuk dialek.
Jadi, 1500 itu banyaklah juga kan?
5. Komputer boleh diaturcara yang pertama tidak menggunakan tenaga elektrik
Komputer yang kita gunakan sehari-hari pada zaman ini menggunakan tenaga elektrik untuk berfungsi. Jika tiada tenaga elektrik, maka komputer tersebut tidak akan berfungsi.
Namun begitu, tahukah anda, komputer pertama yang dicipta tidak menggunakan tenaga elektrik langsung? Jika begitu, tenaga apakah yang menjana komputer tersebut untuk hidup?
Seperti yang kita telah bincangkan tadi, Bapa Komputer adalah Charles Babbage dan beliau telah mengilhamkan enjin analitikal tetapi tidak pernah terbina sehingga kini.
Namun begitu anak beliau, Henry Babbage, telah menyiapkan enjin analitikal versi yang dipermudahkan dan berjaya mendemonstrasikan enjin tersebut pada tahun 1906. 30 tahun kemudian, komputer boleh diaturcara secara bebas pertama telah dibina oleh saintis komputer bernama Konrad Zuse, menggunakan mekanisme elektromekanik yang dinamakan sebagai Z1.
Inilah Z1, komputer yang pertama diaturcara. / Foto Kredit: computerhope.com
Malangnya komputer tersebut telah musnah akibat peperangan. Komputer telah berevolusi daripada mekanisme mekanik, elektromekanik dan sekarang elektronik sepenuhnya.
Hmm, pada masa akan datang siapa tahu mekanisme apa pula yang bakal digunakan?
6. Permainan komputer pertama, ‘Spacewar!’ dibina pada tahun 1961
Inilah rupanya permainan komputer digital Spacewar! yang pertama dibina pada tahun 1961. / Foto Kredit: flickr.com
1960-an adalah era di mana kebanyakan ibu-ibu dan bapa-bapa kita lahir.
Menariknya, pada tahun 1961 ini, sebuah permainan komputer pertama di dunia ‘Spacewar!’ telah berjaya dibangunkan oleh tiga orang pembangun iaitu Steve Russell, Martin Graetz dan Wayne Wiitanen di MIT.
Permainan ini dimainkan oleh dua orang pemain yang mana mereka perlu memusnah antara satu sama lain dengan mengawal kapal angkasa masing-masing.
Ironinya, permainan komputer dari dahulu sehingga kini masih lagi mengekalkan konsep peperangan dan tembak menembak walaupun komputer telah menjadi semakin maju. Mungkin, fitrah manusia itu sendiri suka menundukkan antara satu sama lain.
Foto Kredit: miamunro.com
Kuasailah Teknologi Dunia Komputer
Menarik bukan dunia komputer ini? Jika selama ini kita telah menjadi melahirkan generasi pengguna mahir komputer, mengapa tidak selepas ini kita lahirkan pula generasi pencipta komputer?
Dengan ini, kita mampu memanipulasi dunia komputer untuk menjalankan aplikasi yang kita sendiri mahukan.
Jangan biarkan teknologi menguasai anda, maka kuasailah teknologi.

*Sumber asal artikel daripada Syazwan Zamree melalui laman web keenobot.com.

[infobox title=’Tentang Keenobot’]

Keenobot ialah sebuah bongkah pembinaan robot dengan antaramuka pengaturcaraan visual. Keenobot membolehkan pengguna belajar pengaturcaraan dengan cara yang lebih pintar. Keenobot pantas dibina, mudah digunakan dan mampu dimiliki. [/infobox]


Orang Berlesung Pipit Adalah Antara Manusia Yang Paling Comel

“Betul ke kakak tadi dah 40 tahun? Bukan main awet muda lagi. Eh, agaknya sebab lesung pipit dia tu nampak muda? Cemburu juga ya orang yang ada kelebihan lesung pipit ni….”
Uniknya mereka yang mempunyai lesung pipit! Mana tidaknya, setiap senyuman mempunyai aura istimewa kerana lekukan ini berupaya menambah ‘kemanisan’ dalam wajah.

Setiap kali tersenyum, terserlahlah aset anda dan ini menambah daya penarik yang cukup besar bagi mereka yang memandangnya. Biasanya lesung pipit akan terlihat pada kedua-dua belah pipi, tetapi ada yang memiliki lesung pipit hanya pada sebelah bahagian pipi.
Di sebalik manisnya senyuman anda, mari ikuti beberapa fakta dan kelebihan lesung pipit yang mungkin belum pernah anda ketahui sebelum ini.

5 Kelebihan Lesung Pipit, Bukan Sekadar Comel!
Berikut adalah 5 fakta dan kelebihan lesung pipit yang menarik untuk anda tahu.

1. Hanya 20% Manusia Yang Memilikinya
Seperti statistik yang dilaporkan oleh The Daily Health Gen, hanya 20% daripada manusia di dunia ini yang memiliki lesung pipit.
Ia sebenarnya adalah satu jenis ‘kecacatan’ pada otot wajah yang amat dicemburui ramai.
Jadi, anda bukan saja salah satu daripada mereka yang amat bertuah, tetapi juga sangat unik!

2. Ramai Yang Tertarik Dengannya
Tak kiralah bagaimana rupa atau ‘mood’ anda ketika memandang kamera, wajah anda tetap menawan walaupun hanya dengan sedikit senyuman yang dipaksa.
Ini sudah cukup kelihatan asli dan berhasil ‘mengaburi’ mereka yang memandang anda.
Kajian American Journal of Physical Anthropology mendapati bahawa lesung pipit adalah antara ‘added value’ yang menambahkan lagi daya penarik seseorang.

3. Anda Kelihatan Lebih Muda
Perasan tak, orang yang ada lesung pipit ini nampak ‘baby face’ sangat! Saintis sendiri mengakui bahawa kelebihan lesung pipit ini menjadikan seseorang kelihatan muda walaupun semakin berusia.
Ini kerana, lesung pipit amat sinonim dengan bayi atau anak kecil.
Secara tidak langsung, bahagian otak kita secara automatiknya akan menerima maklumat ini dan memainkan peranan untuk memberitahu kita maklumat ini setiap kali memandang lesung pipit seseorang.

4. Anda Menyebarkan Aura Keceriaan
Setiap kali anda tersenyum, orang sekeliling turut terpengaruh dengan aura keceriaan yang disebarkan oleh anda.
Malah, ada orang yang melihat anda akan rasa seperti ‘ditusuk’ terus hingga ke jantung.

5. Ramai Selebriti Menjadi Lebih Popular Kerananya
Menurut laman web Time For Healthy Food, lebih 60% bintang Hollywood memiliki lesung pipit.
Walaupun kebanyakan daripada mereka memilikinya secara semulajadi, ada juga yang sanggup melakukan pembedahan semata-mata untuk mendapatkan lekukan ini.
Bagi yang belum tahu, mesin untuk mencipta lesung pipit ini pertama kalinya diperkenalkan pada tahun 1936.
Hebat bukan penangan lesung pipit ini?

Lesung Pipit Boleh Menjadi Pudar
Sungguhpun lesung pipit ini selalunya diwarisi oleh genetik, anda tidak semestinya akan memilikinya buat seumur hidup.
Ramai yang tak tahu bahawa ia masih boleh memudar dan seterusnya menghilang bergantung kepada otot wajah anda.
Selain dikaitkan dengan pertambahan berat badan, proses penuaan juga adalah antara faktor yang menjadikan lesung pipit yang dimiliki semakin kurang kelihatan.
Tetapi, walau apa pun rupa fizikal kita, kita seharusnya sentiasa bersyukur dan memandangnya dari sudut yang positif.
Senyum!

*Artikel dikemaskini pada 25 September 2019


“Fakta Kes Penderaan Seksual Paling Mengerikan”- Ibu Jual Anak Usia 6 Tahun Demi Kasut & Wang Tunai!

Seorang ibu yang berhati batu, tergamaknya melakukan perbuatan keji kepada anak perempuannya yang baru berusia enam tahun demi sepasang kasut dan sejumlah wang tunai.
Semalam Kosmo melaporkan, seorang wanita di negeri Washington, Amerika Syarikat (AS) menjual anak perempuannya kepada seorang lelaki yang dikenali secara online sebagai pertukaran kepada kasut dan sejumlah wang tunai, telah dihukum penjara 23 tahun.

Baca juga: Ditinggalkan Sejak Usia 2 Tahun, Ibu Bapa Tergamak Saman Anak Enggan Belikan Rumah
JUAL ANAK USIA 6 TAHUN DEMI KASUT & WANG TUNAI
Gambar: Mahkamah Thomas S. Foley di Spokane, Washington. – Google Map

Kylie Ruby Flores, 31, menjual anak perempuannya kepada seorang lelaki yang dikenali di laman temu janji, Plenty of Fish dengan menerima kasut Nike baharu, wang tunai dan tempat tinggal sebagai bayaran, kata pendakwa raya persekutuan.

Flores dan Trever Harder yang merakam dirinya memperkosa mangsa di apartmennya telah mengaku bersalah, demikian menurut Pejabat Peguam AS untuk Daerah Timur Washington, lapor akhbar New York Post pada Jumaat lalu.
“Fakta kes menunjukkan penderaan seksual yang paling mengerikan dilakukan terhadap kanak-kanak itu.
“Hukuman dijatuhkan hari ini (Jumaat) adalah penting tetapi penting juga untuk mengingati bahawa hukuman terhadap Flores adalah lebih ringan daripada kesan sepanjang hayat yang ditanggung kanak-kanak itu,” kata peguam, Vanessa Waldref dalam satu kenyataan Rabu lalu.
PENDERAAN KEJAM ITU DILAKUKAN DALAM TEMPOH 5 KE 6 BULAN TAHUN LALU
Gambar hiasan: Claudia Soraya – Unsplash.
Kedua-dua tertuduh didakwa melakukan penderaan itu antara 2 Februari hingga 26 Julai tahun lalu. Mangsa dapat menggambarkan penderaan yang dia hadapi ketika dalam cengkaman Harder.
Lelaki itu memasang kamera pada pokok di apartmen untuk merakam tindakannya memperkosa kanak-kanak itu di atas sofa, kata pendakwa raya. Pihak berkuasa kemudian merampas video yang dirakam pada Julai lalu.
Harder sedang menunggu hukuman selepas mengaku bersalah, kata pegawai.
Hubungan mangsa dengan Flores tidak didedahkan oleh pihak berkuasa tetapi Jurucakap semakan mengenal pasti dia sebagai anak perempuan Flores. – AGENSI
Sumber: Kosmo


       “Kalau dapat melancong ke Sarawak ‘best’ juga kan?”
“Ala, apa ‘best’nya. Mesti sama juga macam kita kat sini”

      “Eh, walaupun dalam Malaysia, tapi macam ‘oversea’ tau. Rugi tak pergi!”
Entri kali ini bukan nak cerita tentang kek lapis, tempat-tempat menarik, atau makanan pelik di Sarawak. Tapi, kali rasanya nak ‘highlight’ beberapa keunikan Sarawak yang mungkin ramai terlepas pandang. Maklumlah, negeri yang nun jauh di seberang sana.

Bukan apa, ramai rakyat Malaysia sudah menjejakkan kaki ke Australia, Eropah, dan ada yang telah mengembara jauh ke Rusia. Tapi, pasti ada yang masih belum menjejakkan kaki ke tanah Borneo ini.

Jadi, nak beritahulah sedikit tentang fakta ini untuk meraikan keunikan Sarawak sebagai salah satu negeri dalam Malaysia. Bak kata orang, tak kenal, maka tak cinta!
Pemandangan Bandaraya Kuching. / Foto Kredit: sarawaktourism.com
Ini 9 Keunikan Sarawak Yang Rakyat Malaysia Tak Tahu
Berikut adalah beberapa perihal yang anda mungkin tak tahu tentang Sarawak.
1. Kepadatan Penduduk Paling Rendah Di Malaysia
Keluasan negeri Sarawak sendiri hampir menyamai keluasan Semenanjung Malaysia. Tapi, kalau nak dibandingkan kepadatan populasinya, negeri ini mencatatkan nilai yang terendah.
Menurut Jabatan Penerangan Malaysia, statistik tahun 2010 menunjukkan kepada populasi setiap km persegi hanyalah 19 orang.
Bayangkanlah betapa berbezanya dengan Kuala Lumpur yang mempunyai lebih 6000 orang setiap km persegi! Kalau pergi sana, hilanglah semua serabut.
Anak-anak jati Sarawak, berbilang kaum tapi saling menghormati. Sekali pandang, susah nak bezakan mana Melayu, mana Iban atau Cina. / Foto Kredit: Kolej Komuniti Betong
2. Tak Ada Cuti Deepavali
Walaupun kaum India merupakan kaum ke-3 paling ramai di Malaysia, tapi di Sarawak susah betul nak nampak kelibat mereka. Kalau ada pun di Kuching, sekitar India Street.
Jadi, mungkin sebab itulah Sarawak menjadi satu-satunya negeri dalam Malaysia yang tidak mengisytiharkan Hari Deepavali sebagai cuti umum di negeri tersebut. Sebaliknya, mengambil cuti 2 hari untuk perayaan Hari Gawai.
3. Gerai Makanan Muslim & Non-Muslim Bawah Satu Bumbung
Memang Sarawak terkenal dengan makanan unik dan sedap seperti mee kolok, manuk pansuh, midin belacan, laksa sarawak, kek lapis, umai, dan macam-macam lagi.
Tapi, yang uniknya ialah terdapat gerai-gerai non-Muslim yang mempunyai bahagian tertentu khusus untuk menjual makanan halal. Jadi, tiada masalah kalau rakan-rakan berbangsa Iban, Melayu, Cina, atau Melanau nak makan semeja!
Sebab itulah mereka ini sangat rapat antara satu sama lain tanpa mengira bangsa dan agama. Kadang-kadang, sampai susah nak kenal yang mana Melayu, Iban, Cina, atau sebagainya. Semuanya mesra bersama!
Kalau tak tengok gambar makanan memang tak sah, kan? / Foto Kredit: blog.sarawaktourism.com
4. Pelbagai Bahasa & Dialek Peribumi
Umumnya di Malaysia kita terkenal dengan masyarakat berbilang bangsa. Tetapi di Sarawak ini unik kerana Bahasa Iban masih kukuh digunakan bukan saja dipakai dalam kegunaan harian, tetapi juga dalam papan notis, surat khabar, dan majalah-majalah ‘mainstream’.
Malah, ramai artis Iban seperti Melissa Francis yang sangat terkenal di bumi Sarawak sehingga lagu-lagu ini dimainkan dalam radio-radio kontemporari setiap hari.
Sejak November 2015, Sarawak diumumkan sebagai negeri pertama yang bakal menggunakan Bahasa Inggeris dalam urusan rasmi kerajaan.
Selain itu, Bahasa Melayu Sarawak juga digunakan secara meluas oleh ramai yang lain selain bahasa Cina dan bahasa peribumi yang lain.
Salah satu papan tanda yang diambil di sekitar Kapit, Sarawak. Sesetengah Hospital awam di pinggir bandar pun, biasa ada ‘translation’ untuk bahasa Iban.
5. Paling Banyak Sekolah Asrama
Tahu tak, dari segi pendidikan sebenarnya Sarawak mempunyai paling banyak asrama. Asrama ini bukan saja MRSM atau Sekolah Berasrama Penuh, tetapi kebanyakannya terletak pada sekolah rendah harian. Menurut statistik Kementerian Pendidikan Malaysia, sekolah harian berasrama di Sarawak mencatatkan jumlah yang tertinggi, iaitu 40% daripada jumlahnya di seluruh Malaysia.
Sejak sekolah rendah lagi, anak-anak ini telah dihantar ke sekolah berasrama kerana lokasinya yang jauh dari rumah. Jadi, tak hairanlah mengapa begitu banyak tenaga pengajar dan kakitangan yang diperlukan untuk menampung keperluan di sekolah-sekolah khas ini.
Salah satu perhentian bot laju di sepanjang Sibu-Kapit. Jalan air masih lagi digunakan setiap hari. Cepat dan efisyen, macam bas jugalah.
6. Ada Produk Sendiri
Di Semenanjung, mungkin anda biasa dengan rangkaian makanan seperti Mc D, KFC, atau Pizza dan macam-macam lagi rangkaian besar. Tapi, lagi senang nak cari SugarBun atau SCR berbanding dengan McD yang hanya ada beberapa cawangan, walaupun di bandar besar.
Sebenarnya, mereka patut bangga kerana kebanyakan jenama yang bertapak di Sarawak merupakan jenama tempatan yang diusahakan oleh anak Sarawak. Boleh dikatakan ‘self-sustained’ juga ekonomi mereka. Selain itu, banyak kedai rangkaian lain yang hanya dapat dijumpai di Sarawak seperti SuperSave, 100%, dan CCK.
Oh ya, lagi satu. Tak ada roti Gardenia atau High5 yang kita biasa makan. Jadi, kalau anda nampak orang beli banyak roti di lapangan terbang tu, faham-fahamlah kenapa.
Foto Kredit: cn.sugarbun.com
7. Pertama Di Malaysia Tersenarai Dalam UNESCO
Sebelum George Town dan Melaka (2008) dan Lenggong (2012) dianugerahkan dengan status Tapak Bersejarah Dunia oleh UNESCO, Taman Negara Gunung Mulu terlebih dahulu telah memiliki status ini sejak tahun 2000, bersama Taman Negara Gunung Kinabalu pada tahun yang sama.
Selain Gunung Mulu, Sarawak masih mempunyai banyak khazanah alam untuk diterokai, seperti ‘sea stack’ yang terdapat di Taman Negara Bako, Kuching dan juga tanah tinggi di Borneo Highlands. Sekali pandang, nampak macam di luar negara bukan? Mengagumkan!
Taman Negara Gulung Mulu (Mulu Pinnacle) / Foto Kredit: muluworld.com

Borneo Highlands, pelancongan tanah tinggi di Kuching. / Foto Kredit: borneohighlands.com.my
8. Walaupun Ada Bangunan Bertaraf Antarabangsa, Sistem Rumah Panjang Masih Tidak Dilupa
Di kawasan luar bandar, sistem rumah panjang masih lagi wujud meskipun kebanyakannya telah dibina secara moden.
Setanding dengan penempatan yang dimajukan, semakin banyak universiti bertaraf antarabangsa seperti Lim Kok Wing dan Universiti Kolej Sains dan Teknologi UCTS yang ditubuhkan di sana.
Senibinanya UCTS sangat futuristik dan boleh dianggap sebagai salah satu hasil bangunan paling moden di Malaysia, lengkap dengan ciri-ciri bangunan hijau.
Beroperasi sejak 2013, bangunan ini turut menerima Anugerah Platinum dalam GBI (Green Building Index).
Bangunan UCTS, Sibu.
9. Mempunyai Lebih 25 Lapangan Terbang!
Oleh kerana bentuk muka buminya yang masih belum diterokai sepenuhnya, ia mungkin menjadikan laluan terasa jauh dan sedikit sukar untuk menghabiskan pengembaraan anda di Sarawak dalam 1-2 hari.
Dari segi pengangkutan, pengangkutan darat masih lagi menjadi sistem utama untuk menghubungkan sesuatu tempat. Namun, di sesetengah tempat terpencil, masih lagi bergantung kepada penggunaan feri atau sampan sebagai satu-satunya laluan untuk menyeberanginya.
Kalau nak paling cepat, kenalah gunakan laluan udara. Maka, bilangan lapangan terbang juga paling banyak di Sarawak iaitu 25 buah. Tapi, yang biasa digunakan oleh orang awam terdapat di Kuching, Bintulu, Sibu, dan Miri.
Biasanya VIP atau pegawai tertinggi kerajaan pakai helikopter untuk memudahkan urusan. Haa… Canggih tak?
Bako ‘Sea Stack’ di Taman Negara Bako ini pun popular. / Foto Kredit: borneoadventure.com
Dan banyak lagi….!
Inilah sedikit sebanyak yang dapat diberitahu kepada orang Malaysia tentang keunikan Sarawak. Sebenarnya, ada banyak lagi keistimewaan dan keunikan Sarawak. Kalau nak tahu, kena datang dan rasakan sendiri pengalaman anda.
Kalau yang berada di Semenanjung memang rugi tak singgah di sini. Bayangkan, tanpa memerlukan pasport, anda boleh merasakan pengalaman berbeza, tak ubah seperti di luar negara!


6 Hal Yang Kurang Diketahui Tentang Lupus, Penyakit Dialami Selena Gomez

Dalam minggu ini, kita mendengar perkhabaran dari Hollywood bahawa artis terkenal Selena Gomez baru saja menjalani pemindahan buah pinggang akibat penyakit Lupus yang mula didedahkan kepada umum pada tahun 2015. Sahabat karibnya sendiri sanggup menderma buah pinggang untuknya bagi menjayakan pembedahan tersebut.
Rata-rata pasti ramai yang tidak pernah dengar akan penyakit ini kerana kurang pendedahan tentangnya. Selain buah pinggang, lupus juga boleh menyerang organ lain seperti otak, jantung, paru-paru dan kulit.

6 Hal Yang Kurang Diketahui Tentang Lupus, Penyakit Yang Dialami Selena Gomez
1. Apakah Sebenarnya Penyakit Lupus?
Lupus ialah penyakit yang digelar auto-immune disease, di mana sistem ketahanan tubuh berfungsi secara tidak normal.
Jika sistem imun yang normal berfungsi sebagai benteng bagi melawan penyakit dan bakteria tidak baik dalam badan, individu yang menghidapi penyakit lupus ini memiliki sistem imun yang bertindak untuk menyerang tisu dan organ sendiri.

Foto Kredit: massagemag.com

2. Jenis-jenis Penyakit Lupus
Penykit lupus terbahagi kepada dua iaitu Discoid Lupus Erythematosus (DLE)  dan Systemic Lupus Erythematosus (SLE).
Penyakit lupus DLE menyerang bahagian kulit yang terkena cahaya matahari dan namun tidak memberi kesan teruk kepada organ-organ dalam badan.
Penyakit lupus nephritis yang dihidapi Selena Gomez jatuh di dalam kategori SLE iaitu jenis penyakit lupus yang lebih berbahaya dan dapat menyerang organ-organ penting dalam badan. Ia juga boleh menyerang mana-mana bahagian kulit, sendi serta otot.
Foto Kredit: dreamstime.com
3. Punca Penyakit Lupus
Sehingga ke hari ini, pakar masih belum menjumpai punca spesifik penyakit ini. Sesetengah pakar berpendapat bahawa pelbagai faktor boleh menyumbang kepada penyakit ini seperti paras hormon, tahap sistem ketahanan badan serta faktor persekitaran.
Penyakit lupus boleh menyerang sesiapa sahaja lebih-lebih lagi yang berusia antara 20an ke 40an. Menurut kajian oleh Lupus Research Institute, penyakit lupus lebih mudah dihidapi oleh wanita berbanding lelaki. Selain disebabkan faktor ketahanan genetik, tahap estrogen tinggi semasa seseorang mengandung juga dipercayai boleh menyumbang kepada risiko lupus.
Foto Kredit: alamy.com
4. Simptom Penyakit Lupus
Tanda-tanda yang ada pada pesakit selalunya berbeza-beza mengikut jenis penyakit lupus dan tahapnya. Sesetengah pesakit juga menunjukkan simptom yang ketara dan sesetengahnya tidak.
Antara simptom yang biasa dilihat pada pesakit ialah lenguh-lenguh atau bengkak pada bahagian sendi, bengkak air pada bahagian buku lali, demam dan serangan sawan.
Pesakit juga cenderung menunjukkan simptom dengan ruam berbentuk rama-rama di pipi dan hidung serta bahagian kulit lain. Kulit mereka juga lebih sensitif pada pencahayaan.

Foto Kredit: medicinenet.inc
5. Komplikasi Penyakit Lupus
Pesakit yang didiagnos dengan penyakit lupus aktif badannya lebih mudah berasa letih, berat badan semakin berkurang dan selalu demam.
Semakin penyakit lupus berkembang, ia akan menyerang kepada organ yang spesifik. Pada tahap ini, pesakit juga menunjukkan tanda-tanda yang lebih ketara bergantung pada organ yang diserang oleh penyakit ini.
Lupus yang menyerang kulit boleh membuatkannya menjadi semakin teruk apabila terdedah kepada cahaya matahari serta menyebabkan masalah lain seperti keguguran rambut dan sakit mulut.
Individu yang diserang penyakit lupus pada sendi pula mudah mengalami penyakit arthritis secara berkala atau kekal pada pesakit.
Secara purata, setengah daripada bilangan pesakit lupus mengalami serangan pada bahagian buah pinggang sehingga menyebabkan keradangan. Keradangan yang dialami juga menyebabkan buah pinggan tidak dapat berfungsi secara normal untuk  mengeluarkan sisa toksik dari badan dan mengawal jumlah cecair dalam badan. Hal ini menyebabkan berat badan mudah naik serta bengkak yang boleh melarat di bahagian kaki, tangan, buku lali dan kelopak mata.
Lupus juga boleh menyerang darah dan mengakibatkan anemia dan mudah terluka atau lebam. Kes darah beku juga boleh berlaku dan menyebabkan kegagalan organ seperti jantung, paru-paru atau otak. Lupus yang menyerang lapisan luar jantung dan paru-paru membuatkan pesakit sesak nafas, sakit dada dan degupan jantung tidak teratur.
Foto Kredit: sumedico.com
6. Selebriti Lain Yang Menghidap Lupus
Selain Selena, sebenarnya terdapat juga beberapa selebriti terkenal yang turut menghidapi penyakit lupus. Antara yang paling ketara adalah Seal, seorang penyanyi dan bekas suami kepada supermodel terkenal Heidi Klum. Menurut Health.com, tanda yang terdapat pada wajahnya adalah kesan daripada discoid lupus erythematosus (DLE), di mana ia hanya menyerang bahagian kulitnya.
Selain Seal, antara selebriti lain yang mengalaminya termasuklah Toni Braxton dan Nick Cannon.
Foto Kredit: enstarz.com
Pentingnya Kesedaran Terhadap Penyakit Lupus
Selain tiada penawar khusus untuk memerangi penyakit ini, penghidap lupus juga jarang menunjukkan tanda-tanda ketara. Oleh itu adalah penting bagi semua untuk mengambil tahu dan memupuk kesedaran terhadap penyakit ini.
Pemeriksaan kesihatan berkala adalah penting untuk memastikan kesihatan dalam keadaan optimum dan memerangi penyakit dari peringkat awal. Sebagai usaha awal, jauhi perkara yang memudaratkan diri seperti alkohol dan rokok. Merokok bukan sahaja memberikan kesan negatif pada kesihatan, malah membuatkan penyakit lupus makin melarat.
Apabila berada di bawah terik matahari, jangan lupa untuk memakai losyen sunblock atau pakaian sesuai untuk mengurangkan pendedahan kulit. Kesihatan juga perlu dijaga dengan pengamalan gaya hidup sihat melalui pemakanan seimbang dan menjadikan riadah sebagai rutin.

*Sumber rujukan: National Resource Center On Lupus, WebMD